open-index/open-wikipedia-markdown huggingface dataset:
ലഹരിപാനീയം

ധാന്യങ്ങളോ പഴങ്ങളോ പഞ്ചസാരയുടെ മാറ്റ് സ്രോതസ്സുകളോ പുളിപ്പിക്കൽ പ്രക്രിയക്ക് വിധേയമാക്കുമ്പോൾ കിട്ടുന്ന എഥനോൾ എന്ന ചാരായം അടങ്ങിയിരിക്കുന്ന ഏതൊരു പാനീയത്തിനെയും ലഹരി പാനീയം എന്ന് പറയുന്നു. പല സമൂഹങ്ങളിലും ഇത്തരം ലഹരിപാനീയങ്ങൾക്ക് പ്രധാന സാമൂഹിക സ്ഥാനം കല്പിച്ചിരിക്കുന്നു. ഭൂരിഭാഗം രാജ്യങ്ങളിലും ലഹരിപാനീയങ്ങളുടെ ഉത്പാദനം, വില്പന, ഉപയോഗം എന്നിവ നിയമം മൂലം നിയന്ത്രിച്ചിരിക്കുന്നു.  ചില രാജ്യങ്ങളിൽ പൂർണ്ണമായും ലഹരിപാനീയങ്ങൾ നിരോധിച്ചിട്ടുണ്ട്. ആഗോള ലഹരിപാനീയ വ്യവസായം 2014 ൽ 10000 കോടി ഡോളർ കവിഞ്ഞു.

ചാരായം കുറഞ്ഞ അളവിൽ യുഫോറിയ ഉളവാക്കുന്നു , ഉത്കണ്ഠ കുറക്കുന്നു , കൂടിയ സൗഹൃദത്വ മനോഭാവവും പ്രദാനം ചെയ്യുന്നു. എന്നാൽ കൂടിയ അളവിൽ മത്ത് പിടിപ്പിക്കുകയും, ബോധക്കേട്, മരണം എന്നിവയിലേക്ക് വരെ ചെന്നെത്തിക്കുകയും ചെയ്യാം. ദീർഘകാല ഉപയോഗം അമിത മദ്യാസക്തി, മദ്യത്തിന് അടിമപ്പെടൽ എന്നിവയിലേക്ക് നയിക്കും. ലോകവ്യാപകമായി നേരമ്പോക്കിന് ഉപയോഗിക്കുന്ന ലഹരിപദാർത്ഥങ്ങളിൽ പ്രഥമസ്ഥാനം ചാരായത്തിനാണ്. 33% ആളുകൾ ലഹരിപാനീയം ഉപയോഗിക്കുന്നു. സാധാരണയായി ലഹരിപാനീയങ്ങളെ മൂന്നാക്കി തിരിച്ചിരിക്കുന്നു -ബിയറുകൾ, വീഞ്ഞുകൾ, സ്പിരിറ്റുകൾ. അവയിലെ ചാരായതിന്റെ അളവ് 3% മുതൽ 74% വരെ കണ്ടുവരുന്നു. ശിലായുഗ കാലത്തെ പാനപാത്രങ്ങൾ അടിസ്ഥാനമാക്കിയാൽ ലഹരിപാനീയങ്ങൾ നിയോലിത്തിക് കാലഘട്ടത്തിൽ തന്നെ (10000 ബി സി ) നിലനിന്നിരുന്നുവെന്ന നിഗമനത്തിലെത്തിച്ചേരേണ്ടി വരും. പല ജീവികളും അവസരം ലഭിച്ചാൽ ലഹരിപാനീയങ്ങൾ ഉപയോഗിക്കുമെങ്കിലും മനുഷ്യൻ മാത്രമാണ് മനപൂർവം ലഹരിപാനീയങ്ങൾ നിർമിച്ച് ഉപയോഗിക്കുന്ന ഏക ജീവി.

## ചരിത്രം
10,000–5,000 ബിസി :  നിയോലിത്തിക് കാലഘട്ടത്തിൽ ലഹരിപാനീയങ്ങൾ ഉണ്ടായിരുന്നു എന്ന് ശിലായുഗ പാനപാത്രങ്ങൾ സൂചിപ്പിക്കുന്നു.

7000–5600 ബിസി : ചൈനയിലെ ഹെനാൻ പ്രവിശ്യയിലെ ജിയാഹു ഗ്രാമത്തിൽ നിന്ന് കണ്ടെടുത്ത പ്രാചീന മൺപാത്രങ്ങൾ പഠനവിധേയമാക്കിയപ്പോൾ ലഹരിപാനീയങ്ങളുടെ അവശിഷ്ടം ലഭിച്ചു. രസതന്ത്ര പഠനവിവരം അനുസരിച്ച് മുന്തിരിയും ഹൊബെറി പഴങ്ങളും പുളിപ്പിച്ചുണ്ടാക്കിയ വീഞ്ഞ്, തേൻ മീഡ്, അരി ബിയർ എന്നിവ അന്ന് ഉണ്ടാക്കിയിരുന്നു എന്ന അറിവ് ലഭിച്ചു. The results of this analysis were published in December 2004.

9th century എഡി: മധ്യകാല അറബികൾ വാറ്റൽ പ്രക്രിയ നല്ലവണ്ണം ഉപയോഗിക്കുന്നവരായിരുന്നു. അവർ ഇത് ചാരായം വാറ്റുന്നതിന് ഉപയോഗിക്കാം എന്ന് കണ്ടെത്തി. അറബ് രസവാദ ശാസ്ത്രജ്ഞൻ അൽ-കിന്ദി വീഞ്ഞിന്റെ വാറ്റൽ പ്രക്രിയ 9ആം നൂറ്റാണ്ടിൽ വിവരിച്ചിട്ടുണ്ട്.

12ആം നൂറ്റാണ്ട്: വാറ്റൽ പ്രക്രിയ മധ്യധരണ്യാഴിയിൽനിന്ന് ഇറ്റലിയിലേക്ക് എത്തിച്ചേർന്നു. where distilled alcoholic drinks were recorded in the mid-12th century. 12 ആം നൂറ്റാണ്ടിൽ വാറ്റിയ  ലഹരി പാനീയങ്ങൾ അവിടെ നിലനിന്നിരുന്നു. ഇതേ സമയം ചൈനയിൽ  യഥാർത്ഥ ചാരായതിന്റെ വാറ്റൽ തുടങ്ങിയതായി തെളിവുകൾ ലഭിച്ചിട്ടുണ്ട്.  12ആം നൂറ്റാണ്ടിലെ ഒരു വാറ്റുപുര ചൈനയിലെ ഹേബേയ് പ്രവിശ്യയിലെ ക്വിങ്ലൊങ് എന്ന സ്ഥലത്ത് കണ്ടെത്തി.

14ആം നൂറ്റാണ്ട് : ഇന്ത്യയിൽ യഥാർത്ഥ വാറ്റൽ പ്രക്രിയ 14 ആം നൂറ്റാണ്ടിൽ മധ്യധരണ്യാഴിയിൽ നിന്ന് തന്നെ എത്തിച്ചേർന്നു. ദൽഹി സുൽത്താന്റെ സാമ്രാജ്യത്തിൽ 14 ആം നൂറ്റാണ്ടിൽ വ്യാപകമായി ലഹരിപാനീയങ്ങൾ ഈ പ്രക്രിയ ഉപയോഗിച്ച് നിർമ്മിച്ചിരുന്നു. ഇതേ സമയം തന്നെ യൂറോപ്പിലും വാറ്റിയ പാനീയങ്ങൾ ജനകീയമായി.
 
## പുളിപ്പിച്ച പാനീയങ്ങൾ
*ബിയർ
* സൈഡർ 
* മീഡ് 
* പുൽക്‌ 
*വീഞ്ഞ്(വൈൻ)
* ചാരായം

## വാറ്റിയെടുക്കുന്ന പാനീയങ്ങൾ
*വിസ്കി
* ബ്രാണ്ടി
* വോഡ്ക
* ജിൻ
* ടെക്വില

## ഇതും കാണുക
* മദ്യം

## അവലംബം

വർഗ്ഗം:മദ്യം
വർഗ്ഗം:പാനീയങ്ങൾ
ആഫ്രിക്കൻ ചരിത്രം

വലത്ത്‌|ലഘുചിത്രം|200x200ബിന്ദു|Pre-colonial African states from different time periods
മനുഷ്യ പൂർവികരുടെ ഉദ്ഭവം തൊട്ട് ആരംഭിക്കുന്നതാണ് ആഫ്രിക്കൻ വൻകരയുടെ ചരിത്രം. അത് ഇന്നത്തെ വൈവിധ്യപൂർണ്ണമായ ഒരുകൂട്ടം വികസ്വര രാഷ്ടങ്ങൾ വരെ എത്തിനിൽക്കുന്നു. ഏകദേശം 20000 വർഷം മുൻപ് ആഫ്രിക്കൻ വൻകരയിലായിരുന്നു നാമെല്ലാം ഉൾപ്പെടുന്ന ആധുനിക മനുഷ്യൻ അഥവാ ഹോമോ സാപിയൻസ് ആദ്യമായി ഉണ്ടായതും. അറിയപ്പെടുന്നതിൽ ഏറ്റവും പഴക്കം ചെന്ന ചരിത്രം കുഷ് സാമ്രാജ്യത്തിന്റേതാണ്. പിന്നീട് പ്രാചീന ഈജിപ്ത്, സഹേൽ, മഗ്‌രിബ്, ഹോൺ ഓഫ് ആഫ്രിക്ക എന്നിവയും വരുന്നു.

സഹാറയുടെ മരുഭൂമിവത്കരണത്തെ തുടർന്ന് വടക്കൻ ആഫ്രിക്കൻ ചരിത്രം മധ്യധരണ്യാഴിയുടെയും തെക്കൻ യൂറോപ്പിന്റെയും ചരിത്രവുമായി ഇടകലർന്നു. ബിസി 1000 മുതൽ എഡി 0  വരെ പടിഞ്ഞാറൻ ആഫ്രിക്കയിൽനിന്ന്  പല തവണ നടന്ന ബാന്റു വംശത്തിന്റെ വികാസം ആഫ്രിക്കയുടെ മധ്യ, തെക്കൻ മേഖലകളിൽ ഭാഷകൾക്ക് ഒരുമ വരുത്തി.

മധ്യകാലഘട്ടത്തിൽ അറേബ്യയിൽനിന്ന് പടിഞ്ഞറോട്ട് ഈജിപ്തിലേക്ക് മഗ്‌രിബും സഹേലും കടന്ന് ഇസ്ലാം മതം വന്നെത്തി. കോളനിവത്കരണത്തിന് മുൻപ് ആഫ്രിക്കയിൽ പതിനായിരത്തിലധികം നാട്ടുരാജ്യങ്ങളും സ്വന്തമായ ഭാഷയും ആചാരങ്ങളും ഉള്ള സ്വയംപര്യാപ്ത സംഘങ്ങളും ഉണ്ടായിരുന്നതായി കണക്കാക്കപ്പെടുന്നു. പ്രധാന നാട്ടുരാജ്യങ്ങൾ അജുറാൻ(Ajuran) സാമ്രാജ്യം, ആദൽ(Adal) സുൽത്താനത്ത്, വർസൻഗലി(Warsangali) സുൽത്താനത്ത്, റി രാജ്യം(Nri),നോക് സംസ്കാരം, മാലി സാമ്രാജ്യം, സോങ്ഹായ്(Songhai) സാമ്രാജ്യം, ബെനിൻ സാമ്രാജ്യം, ഒയോ സാമ്രാജ്യം, അശാന്റി സാമ്രാജ്യം,ഘാന സാമ്രാജ്യം, മോസി സാമ്രാജ്യം, മുറ്റപ(Mutapa) സാമ്രാജ്യം, മാപുങ്ങുബ്വേ(Mapungubwe) രാജ്യം,സിൻ രാജ്യം,സെന്നാർ രാജ്യം,സാലും(Saloum) രാജ്യം,ബഓൾ(Baol) രാജ്യം,കായോർ(Cayor) രാജ്യം,സിംബാബ്വേ,കോംഗോ,കാബു സാമ്രാജ്യം, ലെ ഫെ(Ile Ife) രാജ്യം,പ്രാചീന കാർത്തേജ്, നുമിടിയ, മോരിടാനിയ(Mauretania),അക്സുമെറ്റ്(Aksumite) സാമ്രാജ്യം   മുതലായവയാണ്.

ഏഴാം നൂറ്റാണ്ടിന്റെ പകുതി മുതൽ അറബികൾ ആഫ്രിക്കക്കാരെ അടിമകൾ ആക്കി തുടങ്ങിയിരുന്നു. റാഷിദുൻ ഖിലാഫത്തും മകുറിയ രാജ്യവും തമ്മിൽ എഡി 652-ൽ  നടന്ന രണ്ടാം ഡൊൺഗോള യുദ്ധത്തിനു ശേഷം ചെയ്ത സന്ധി ഉടമ്പടി പ്രകാരം ആഫ്രിക്കൻ അടിമകൾ ഏഷ്യാക്കാർക്കും യൂറോപ്യക്കാർക്കുമൊപ്പം ചെങ്കടലിനും, ഇന്ത്യൻ മഹാസമുദ്രത്തിനും, സഹാറാ മരുഭൂമിക്കും കുറുകെ വ്യാപാരം ചെയ്യപ്പെട്ടു.

പതിനഞ്ചാം നൂറ്റാണ്ടിന്റെ അവസാനത്തോടുകൂടി പാശ്ചാത്യരും അടിമവ്യാപാരത്തിൽ കടന്നു വന്നു. പോർച്ചുഗീസ് അറ്റ്ലാന്റിക് അടിമ വ്യാപാരത്തിന്റെ ഭാഗമായി ആദ്യം വ്യാപാരം വഴിയും പിന്നെ ബലമായും അടിമകളെ സ്വന്തമാക്കി. അവർ പടിഞ്ഞാറൻ, മധ്യ, തെക്കൻ ആഫ്രിക്കൻ പ്രദേശവാസികളെ അടിമകളാക്കി വിദേശത്തേക്ക് കടത്തി. തുടർന്ന് ആഫ്രിക്കയിൽ കോളനിവത്കരണം ആളിപ്പടർന്നു. 1870-ൽ 10% ആയിരുന്ന കോളനിവത്കരണം ആഫ്രിക്കക്ക് വേണ്ടിയുള്ള പരക്കം പാച്ചിലിൽ(1881-1914) 90% ആയി മാറി. പക്ഷെ വൻകരയിൽ പലയിടത്തും പൊട്ടിപ്പുറപ്പെട്ട സ്വാതന്ത്ര്യ സമരങ്ങളും രണ്ടാം ലോക മഹായുദ്ധം മൂലം യൂറോപ്പ് ദുർബലമായതും മൂലം കോളനി ഭരണം ആഫ്രിക്കയിലെമ്പാടും തൂത്തെറിയപ്പെട്ടു. ഇതിന് മൂർദ്ധന്യത്തിലെത്തിയ 1960-നെ ആഫ്രിക്കയുടെ വർഷം എന്നറിയപ്പെട്ടു.

## അവലംബം

വർഗ്ഗം:ചരിത്രം
വർഗ്ഗം:ചരിത്രം - വൻകര തിരിച്ച്

വർഗ്ഗം:ആഫ്രിക്ക
പിമ കൗണ്ടി

അമേരിക്കൻ ഐക്യനാടുകളിലെ അരിസോണ സംസ്ഥാനത്തിന്റെ തെക്കൻ മദ്ധ്യമേഖലയിൽ സ്ഥിതിചെയ്യുന്ന ഒരു കൌണ്ടിയാണ് പിമ. 2010 ലെ അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകളനുസരിച്ച് ഈ കൌണ്ടിയിലെ മൊത്തം ജനസംഖ്യ 980,263 ആയിരുന്നു. ജനസാന്ദ്രതയിൽ ഇത് അരിസോണയിലെ രണ്ടാം സ്ഥാനത്തുള്ള കൌണ്ടിയാണ്. കൌണ്ടി ആസ്ഥാനം സ്ഥിതിചെയ്യുന്ന ടക്സൺ നഗരത്തിൽ കൌണ്ടിയിലെ ബഹുഭൂരിപക്ഷം ജനങ്ങളും കേന്ദ്രീകരിച്ചിരിക്കുന്നു. ഈ മേഖലയിൽ അധിവസിച്ചിരുന്ന തദ്ദേശീയ ജനവർഗ്ഗമായിരുന്ന പിമ അമേരിക്കൻ ഇന്ത്യൻ വർഗ്ഗമാണ് കൌണ്ടിയുടെ പേരിന് ആധാരമായിരിക്കുന്നത്. ഇത് ടക്സൺ, AZ മെട്രോപോളിറ്റൻ സ്റ്റാറ്റിസ്റ്റിക്കൽ ഏരിയയിലുൾപ്പെട്ടിരിക്കുന്നു.

ടൊഹോനോ  ഒഓധാം നേഷൻറെ ഭാഗങ്ങൾ, അതുപോലെതന്ന സാൻ സേവിയർ ഇന്ത്യൻ റിസർവ്വേഷൻ, പാസ്ക്വ യാക്വി ഇന്ത്യൻ റിസർവ്വേഷൻ, ഒർഗാൻ പൈപ്പ് കാക്റ്റസ് നാഷണൽ മോണ്യുമെൻറ്, അയൺവുഡ് ഫോറസ്റ്റ് നാഷണൽ മോണ്യുമെൻറ്, സഗ്വാറോ ദേശീയോദ്യാനം എന്നിവയുടെ പൂർണ്ണഭാഗങ്ങളും പിമ കൌണ്ടിയിലുൾപ്പെട്ടിരിക്കുന്നു**.**

നഗരത്തിലെ ജനസംഖ്യയിൽ ഭൂരിപക്ഷവും ടക്സൺ നഗരത്തിനും ചുറ്റുപാടുമായും (2011 ലെ നഗരവാസികളുടെ എണ്ണം: 525,796) കേന്ദ്രീകരിച്ചിരിക്കുന്നതിനാൽ നഗരവികസനത്തിൽ കൊണ്ടിയുടെ കിഴക്കൻ ഭാഗങ്ങൾ മുന്നിട്ടു നിൽക്കുന്നു. അരിസോണയിലെ രണ്ടാമത്തെ വലിയ നഗരമായ ടക്സൺ, ഒരു പ്രധാന വാണിജ്യ, വിദ്യാഭ്യാസ കേന്ദ്രമാണ്. മറ്റു നാഗരിക മേഖലകളിൽ ടക്സൺ പ്രാന്തപ്രദേശങ്ങളായ ഓറോ വാലി (ജനസംഖ്യ : 41,335), മറാന (ജനസംഖ്യ: 35,232), സഹ്വാരിത (ജനസംഖ്യ : 25,458), ത ടക്സൺ (ജനസംഖ്യ 5,695), സംയോജിപ്പിക്കപ്പെടാത്തതും നഗരവികസനത്തിലുൾപ്പട്ടതുമായ ഒരു വലിയ ചുറ്റുപാട്, വളർന്നുകൊണ്ടിരിക്കുന്ന  സാറ്റലൈറ്റ് ടൗണായ ഗ്രീൻ വാലി എന്നിവ ഉൾപ്പെടുന്നു. കൌണ്ടിയിലെ ബാക്കിയുള്ള പ്രദേശങ്ങളിൽ‌ വിരളമായേ ജനവാസമുള്ളൂ. ഇവിടുത്തെ വലിയ പട്ടണം ടൊഹോണോ ഒഓധാം നേഷന്റെ തലസ്ഥാനമായ സെൽസ് ആണ്. കൌണ്ടിയുടെ വിദൂരമായ പടിഞ്ഞാറൻ മേഖലയിൽ അജോ പട്ടണം സ്ഥിതിചെയ്യുന്നു.

## ചരിത്രം
അരിസോണയിലെ നാല് യഥാർത്ഥ കൗണ്ടികളിൽ ഒന്നായ പിമ കൗണ്ടി, 1853 ൽ മെക്സിക്കോയിൽ നിന്നും ഗാസ്ഡൻ പർച്ചേസ് വഴി ഭൂമി ഏറ്റെടുത്തതിനുശേഷം ആദ്യ അരിസോണ പ്രാദേശിക നിയമനിർമ്മാണസഭയാൽ സ്ഥാപിതമായി. രേഖാംശം 113 ° 20' ന് കിഴക്കായും ഗിലാ നദിയുടെ തെക്കുമായുള്ള അരിണോണ പ്രദേശം മുഴുവനായും യഥാർത്ഥ കൌണ്ടിയിൽ ഉൾപ്പെട്ടിരുന്നു. അധികം താമസിയാതെ, കോച്ചിസ്, ഗ്രഹാം, സാന്താക്രൂസ് എന്നീ കൗണ്ടികൾ യഥാർത്ഥ പിമ കൗണ്ടിയിൽനിന്ന് അടർത്തിയെടുത്ത് രൂപപ്പെടുത്തി.

## അവലംബം

വർഗ്ഗം:അരിസോണയിലെ കൗണ്ടികൾ
നവാജോ കൌണ്ടി

അമേരിക്കൻ ഐക്യനാടുകളിൽ അരിസോണ സംസ്ഥാനത്തിന്റെ വടക്കൻ മേഖലയിൽ സ്ഥിതിചെയ്യുന്ന ഒരു കൌണ്ടിയാണ് **നവാജോ**. 2010 ലെ യു.എസ്. കനേഷുമാരി കണക്കുകൾ പ്രകാരം ഈ കൌണ്ടിയിലെ ആകെ ജനസംഖ്യ 107,449 ആയിരുന്നു. ഹോൾബ്രൂക്ക് പട്ടണമാണ് കൌണ്ടിയുടെ ആസ്ഥാനം. നവാജോ കൌണ്ടി,  ഷോ ലോവ്, അരിസോണ മൈക്രോപോളിറ്റൻ സ്റ്റാറ്റിസ്റ്റിക്കൽ മേഖലയിലുൾപ്പെട്ടിരിക്കുന്നു.

ഹോപ്പി ഇന്ത്യൻ റിസർവ്വേഷൻ, നവാജോ നേഷൻ, ഫോർട്ട് അപ്പാച്ചേ ഇന്ത്യന്‌ റിസർവ്വേഷൻ എന്നിവയുടെ ഭാഗങ്ങൾ നവാജോ കൌണ്ടിയിലുൾപ്പെട്ടിരിക്കുന്നു.

## ചരിത്രം
1895 മാർച്ച് 21 നാണ് അപ്പാഷെ കൗണ്ടിയിൽ നിന്നും അടർത്തിയെടുത്ത് പ്രദേശങ്ങൾ കൂട്ടിച്ചേർത്ത് നവാജോ കൌണ്ടി രൂപീകരിച്ചത്. ആദ്യത്തെ കൗണ്ടി ഷെറീഫായി ഉപസേനാപതിയും ഐതിഹാസിക തോക്കുധാരിയും അപ്പാഷെ കൌണ്ടിയുടെ മുൻ ഷരീഫുമായിരുന്ന പെറി ഓവൻസ് നിയമിക്കപ്പെട്ടിരുന്നു.   പ്ലസന്റ് വാലി യുദ്ധത്തിലെ അനേകം സംഭവവികാസങ്ങൾ നടന്ന പ്രദേശമാണിത്.

## ഭൂമിശാസ്ത്രം
യു.എസ്. സെൻസസ് ബ്യൂറോയുടെ കണക്കുകൾ പ്രകാരം ഈ കൌണ്ടിയുടെ ആകെ വിസ്തൃതി 9,960 ചതുരശ്ര മൈലാണ് (25,800 ചതുരശ്ര കിലോമീറ്റർ). ഇതിൽ 9,950 ചതുരശ്ര മൈൽ പ്രദേശം കരഭൂമിയും ബാക്കി 9.3 ചതുരശ്ര മൈൽ പ്രദേശം (24 ചതുരശ്ര കിലോമീറ്റർ അഥവാ 0.09 ശതമാനം) ഭൂപ്രദേശം വെള്ളം ഉൾപ്പെട്ടതുമാണ്.

നവാജോ കൗണ്ടിയിൽ മോണ്യുമെന്റ് വാലി കൂടാതെ കീംസ് കാന്യൺ, പെട്രിഫൈഡ് ഫോറസ്റ്റ് ദേശീയോദ്യാനത്തിന്റെ ഭാഗങ്ങൾ, വടക്കേ അമേരിക്കയിൽ തുടർച്ചയായി കിടക്കുന്ന ഏറ്റവും വലിയ പോണ്ടെറോസ പൈൻ വൃക്ഷക്കാടുകളിലൊന്നും  നിലനിൽക്കുന്നു.

## അവലംബം

വർഗ്ഗം:അരിസോണയിലെ കൗണ്ടികൾ
സാന്താ ക്രൂസ് കൌണ്ടി (അരിസോണ)

അമേരിക്കൻ ഐക്യനാടുകളിലെ തെക്കൻ അരിസോണയിൽ സ്ഥിതിചെയ്യുന്ന കൌണ്ടിയാണ് സാന്താ ക്രൂസ്. 2010 ലെ യു.എസ്. സെൻസസ് പ്രകാരമുള്ള ഈ കൌണ്ടിയിലെ ആകെ ജനസംഖ്യ  47,420 ആയിരുന്നു. കൌണ്ടി സീറ്റ് നൊഗാലെസ് നഗരത്തിലാണ്. ഈ കൌണ്ടി 1899 ൽ രൂപീകരിക്കപ്പെട്ടു. വടക്കും പടിഞ്ഞാറും ദിശകളിൽ പിമ കൌണ്ടി , കിഴക്ക് കോച്ചൈസ് കൌണ്ടി, തെക്ക് മെക്സിക്കൻ സംസ്ഥാനമായ സൊനോറ എന്നിവയാണ് ഈ കൌണ്ടിയുടെ അതിർത്തികൾ.   

## ചരിത്രം
1899 മാർച്ച് 15 ന് പിമാ കൗണ്ടിയിൽനിന്നാണ്  സാന്താ ക്രൂസ് കൗണ്ടി രൂപവത്കരിക്കപ്പെട്ടത്. പതിനേഴാം നൂറ്റാണ്ടിൽ ഫാദർ കിനോ പേരു നൽകിയ സാന്താ ക്രൂസ് നദിയാണ് ഈ കൌണ്ടിയുടെ പേരിന് ആധാരം.  സാന്താക്രൂസ് എന്ന പദത്തിനു സ്പാനിഷ് ഭാഷയിൽ "വിശുദ്ധ കുരിശ്" എന്നാണ് അർത്ഥം. അതിനുശേഷം ഫാദർ കിനോ സ്ഥാപിച്ച പ്രശസ്തമായ മിഷൻ ഇപ്പോഴും ടുമാകോക്കോറി ദേശീയ ചരിത്ര പാർക്കിൽ നിലനിൽക്കുന്നു.

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച്  ഈ കൌണ്ടിയുടെ ആകെ വിസ്തൃതി 1,238 ചതുരശ്ര മൈൽ (3,210 ചതുരശ്ര കിലോമീറ്റർ) ആണ്. ഇതിൽ 1,237 ചതുരശ്ര മൈൽ പ്രദേശം (3,200 ചതുരശ്ര കിലോമീറ്റർ) കരഭൂമിയും ബാക്കി 1.2 ചതുരശ്രമൈൽ പ്രദേശം (3.1 ചതുരശ്ര കിലോമീറ്റർ) അതായത് (0.1%) ജലവുമാണ്. പ്രാദേശിക വലിപ്പത്തിൽ അരിസോണയിലെ ഏറ്റവും ചെറിയ കൗണ്ടിയാണിത്.

## അവലംബം
പിനാൽ കൌണ്ടി

അമേരിക്കൻ ഐക്യനാടുകളിലെ അരിസോണ സംസ്ഥാനത്തിൻറെ മദ്ധ്യഭാഗത്തു സ്ഥിതിചെയ്യുന്ന കൌണ്ടിയാണ് പിനാൽ. 2010 ലെ സെൻസസ് രേഖകൾ പ്രകാരം ഈ കൌണ്ടിയിലെ ആകെ ജനസംഖ്യ  375,770 ആയിരുന്നു. ജനസാന്ദ്രതയിൽ അരിസോണയിലെ മൂന്നാം സ്ഥാനമുള്ള കൌണ്ടിയാണിത്. കൌണ്ടി സീറ്റ് ഫ്ലോറൻസ് നഗരത്തിലാണ്. 1875 ലാണ് ഈ കൌണ്ടി രൂപീകൃതമായത്. 

ടോഹോനോ ഓധാം നേഷൻ, ഗില റിവർ ഇന്ത്യൻ കമ്മ്യൂണിറ്റി, സാൻ കാർലോസ് അപ്പാച്ചെ ഇന്ത്യൻ റിസർവ്വേഷൻ എന്നിവയുടെ ഭാഗങ്ങളോടൊപ്പം അക്-ചിൻ ഇന്ത്യൻ കമ്മ്യൂണിറ്റി പൂർണ്ണമായി പിനാൽ കൌണ്ടിയിൽ ഉൾപ്പെടുന്നു. പിനാൽ കൌണ്ടി, ഫിനിക്സ്-മെസ്-സ്കോട്സ്ഡേൽ, AZ മെട്രോപോളിറ്റൻ ഏരിയയിൽ ഉൾപ്പെട്ടിരിക്കുന്നു.

ഗ്രേറ്റർ ഫീനിക്സ് പട്ടണത്തിന്റെ തെക്കുഭാഗത്തുനിന്നുള്ള നാഗരിക വളർച്ച, കൗണ്ടിയുടെ വടക്കൻ ഭാഗങ്ങളിലേക്കും അതുപോലെ, ടക്സണിൽ നിന്ന് വടക്കു ഭാഗത്തേയ്ക്കുള്ള നാഗരിക വളർച്ച കൗണ്ടിയുടെ തെക്കൻ ഭാഗങ്ങളിലേയ്ക്കും വ്യാപിച്ചു കിടക്കുന്നു.

മാരിക്കോപ്പ, കാസാ ഗ്രാൻഡെ എന്നീ പിനാൽ കൌണ്ടി നഗരങ്ങളിലും അതുപോലെ തന്നെ അനവധി ഏകീകരിക്കപ്പെടാത്ത മേഖലകളിലും സമീപ വർഷങ്ങളിൽ ത്വരിതമായ വളർച്ചയുണ്ടായതായി കാണുന്നു. അത്തരം നാഗരിക വികസനം സമീപഭാവിയിലും തുടരാൻ സാദ്ധ്യതയുള്ളതായിക്കാണുന്നു.

## ചരിത്രം
അയൽ കൌണ്ടികളായ മാരിക്കോപ്പ  കൗണ്ടി, പിമാ കൗണ്ടി എന്നിവയിൽനിന്നുള്ള പ്രദേശങ്ങൾ‌ വേർപെടുത്തി 1875 ഫെബ്രുവരി 1 ന് എട്ടാം നിയമനിർമ്മാണസഭയാണ് പിനാൽ കൌണ്ടി സൃഷ്ടിച്ചത് . 2000 നും 2010 നും ഇടയിൽ അമേരിക്കൻ ഐക്യനാടുകളിലെ ഏറ്റവും വേഗത്തിൽ വളരുന്ന കൗണ്ടി ആയിരുന്നു പിനാൽ കൗണ്ടി. 2010 ൽ അമേരിക്കയിലെ ഏറ്റവും വേഗത്തിൽ വളരുന്ന രണ്ടാമത്തെ കൗണ്ടിയായി പിനാൽ കൗണ്ടിയെ CNN മണി രേഖപ്പെടുത്തിയിരുന്നു.

## അവലംബം

വർഗ്ഗം:അരിസോണയിലെ കൗണ്ടികൾ
യവാപായ് കൌണ്ടി

അമേരിക്കൻ ഐക്യനാടുകളിലെ അരിസോണയുടെ മദ്ധ്യമേഖലയ്ക്കു സമീപത്തുള്ള കൌണ്ടിയാണ് യവാപായ്. 2010 ലെ സെൻസസ് രേഖകൾ‌ പ്രകാരമുള്ള ഈ കൌണ്ടിയിലെ ആകെ ജനസംഖ്യ 211,073 ആയിരുന്നു. പ്രിസ്കോട്ട് നഗരമാണ് കൌണ്ടി ആസ്ഥാനം. ഇത് പ്രെസ്കോട്ട്, AZ മെട്രോപോളിറ്റൻ സ്റ്റാറ്റിസ്റ്റിക്കൽ ഏരിയയിൽ ഉൾപ്പെടുന്നു.

## ചരിത്രം
ആദ്യ അരിസോണ പ്രാദേശിക നിയമനിർമ്മാണസഭയാൽ രൂപീകൃതമായ നാല് യഥാർത്ഥ അരിസോണ കൗണ്ടികളിലൊന്നാണ് യവാപായ് കൗണ്ടി. കൗണ്ടിയുടെ പ്രദേശങ്ങളായി നിർവചിക്കപ്പെട്ടിരുന്നത് രേഖാംശം 113° 20' നു കിഴക്കും ഗില നദിയ്ക്കു വടക്കുമായുള്ള പ്രദേശങ്ങളാണ്. അതിനുശേഷം ഈ യഥാർത്ഥ കൌണ്ടയുടെ പ്രദേശങ്ങൾ അടർത്തിയെടുത്ത് അപ്പാഷേ, കൊക്കോനിനോ, മാരിക്കോപ്പ, നവാജോ എന്നീ കൌണ്ടികൾ സ്ഥാപിച്ചു. 1891 ലാണ് യാവാപായ് കൌണ്ടിയുടെ ഇന്നത്തെ നിലയിലുള്ള അതിർത്തികൾ സ്ഥാപിക്കപ്പെട്ടത്. അമേരിക്കൻ ഐക്യനാടുകളോടു കൂട്ടിച്ചേർക്കുന്ന കാലത്ത് ഈ പ്രദേശത്തു വസിച്ചിരുന്ന പ്രബല വർഗ്ഗമായിരുന്ന യവാപായ് ജനതയാണ് കൌണ്ടിയുടെ പേരിനു നിദാനമായിരിക്കുന്നത്. 

## ഭൂമിശാസ്ത്രം
യു.എസ്. സെൻസസ് ബ്യൂറോയുടെ കണക്കുകൾ പ്രകാരം ഈ കൗണ്ടിയുടെ ആകെ വിസ്തൃതി ഏകദേശം 8,128 ചതുരശ്ര മൈലാണ് (21,050 ചതുരശ്ര കിലോമീറ്റർ). അതിൽ 8,123 ചതുരശ്ര മൈൽ പ്രദേശം (21,040 ചതുരശ്ര കിലോമീറ്റർ) കരഭൂമിയും ഭൂമിയും ബാക്കി 4.4 ചതുരശ്രമൈൽ (11 ചതുരശ്ര കിലോമീറ്റർ) പ്രദേശം (0.05 ശതമാനം) ഭാഗം വെള്ളവുമാണ്. യു.എസ്. സംസ്ഥാനമായ ന്യൂജേഴ്സിയുടെ ഏതാണ്ട് 93% വലിപ്പമുള്ള ഒരു പ്രദേശമാണിത്. ഈ കൌണ്ടിയ്ക്ക് അമേരിക്കൻ ഐക്യനാടുകളിലെ സംസ്ഥാനങ്ങളായ റോഡ് ഐലന്റ്, ഡെലാവെയർ, കണക്ടിക്കട്ട് എന്നിവയും, ഡിസ്ട്രിക്റ്റ് ഓഫ് കൊളംബിയയും ഒന്നിച്ചു കൂടുന്നതിനേക്കാൾ വലിപ്പമുണ്ട്. 

സോണോറെൻ മരുഭൂമിയുടെ താഴ്ന്ന തലത്തിൽനിന്നു തുടങ്ങി തോക്കോട്ടും, വടക്കൻ ദിശയിലേയ്ക്ക് കൊക്കോനിനോ പീഠഭൂമിയുടെ ഉയരങ്ങളിലേയ്ക്കും കിഴക്കേ ദിശയിലേയ്ക്ക് മൊഗോല്ലൻ റിമ്മിലേയ്ക്കും വരെ കൗണ്ടിയിലെ ഭൂപ്രദേശങ്ങൾ നാടകീയമായ ഒരു മാറ്റമാണ് വരുത്തുന്നത്.

സോണോറെൻ മരുഭൂമിയുടെ താഴ്ന്ന തലത്തിൽനിന്നു തുടങ്ങി തോക്കോട്ടും, വടക്കൻ ദിശയിലേയ്ക്ക് കൊക്കോനിനോ പീഠഭൂമിയുടെ ഉയരങ്ങളിലേയ്ക്കും കിഴക്കേ ദിശയിലേയ്ക്ക് മൊഗോല്ലൻ റിമ്മിലേയ്ക്കും വരെ കൗണ്ടിയിലെ ഭൂപ്രദേശങ്ങൾ നാടകീയമായ ഒരു മാറ്റമാണ് വരുത്തുന്നത്.

യവപായ് കൗണ്ടിയിലെ സമുദ്രനിരപ്പിന് മുകളിലുള്ള ഏറ്റവും ഉയർന്ന പ്രദേശം 7,979 അടി (2,432 മീറ്റർ) ഉയരത്തിൽ സ്ഥിതിചെയ്യുന്ന മൌണ്ട് യൂണിയനാണ്, അതുപോലെ സമുദ്രനിരപ്പിൽനിന്നു താഴെയുള്ള പ്രദേശം ഇപ്പോൾ  അഗ്വാ ഫ്രിയ റിവർ ഡ്രെയിനേജാണ്. 

## അവലംബം

വർഗ്ഗം:അരിസോണയിലെ കൗണ്ടികൾ
യുമ കൌണ്ടി

അമേരിക്കൻ ഐക്യനാടുകളിലെ അരിസോണ സംസ്ഥാനത്തിൻറെ തെക്കുപടിഞ്ഞാറൻ മൂലയിൽ സ്ഥിതിചെയ്യുന്ന ഒരു കൌണ്ടിയാണ് **യുമ**. 2010 ലെ യു.എസ്. കനേഷുമാരി കണക്കുകൾ പ്രകാരമുള്ള ഈ കൌണ്ടിയിലെ ആകെ ജനസംഖ്യ  195,751 ആയിരുന്നു. കൌണ്ടി സീറ്റ് യുമ നഗരത്തിലാണ്. യുമ കൌണ്ടി, യുമ, AZ മെട്രോപോളിറ്റൻ സ്റ്റാറ്റിസ്റ്റിക്കൽ ഏരിയലിലുൾപ്പെട്ടിരിക്കുന്നു.

ഈ കൌണ്ടി മൂന്നു സംസ്ഥാനങ്ങളുമായി അതിർത്തി പങ്കിടുന്നു : തെക്കുവശത്ത് മെക്സിക്കോയിലെ സൊനോറ സംസ്ഥാനം, കൊളറാഡോ നദിയ്ക്ക് എതിരായി പടിഞ്ഞാറു വശത്ത് യു.എസ്. സംസ്ഥാനമായ കാലിഫോർണിയയും മെക്സിക്കൻ സംസ്ഥാനമായ ബജാ കാലിഫോർണിയയുമാണ് മറ്റു രണ്ടെണ്ണം.

## ചരിത്രം
ആയിരക്കണക്കിനു വർഷങ്ങളായി തദ്ദേശീയ ഇന്ത്യാക്കാരുടെ സംസ്കാരിക അധിവാസത്തിലായിരുന്ന ഈ പ്രദേശം കൊളോണിയൽ കാലഘട്ടത്തിൽ സ്പാനിഷ് സാമ്രാജ്യത്തിൻറെ നിയന്ത്രണത്തിലായിത്തീർന്നു. പത്തൊമ്പതാം നൂറ്റാണ്ടിൽ മെക്സിക്കോ-അമേരിക്കൻ യുദ്ധം, ഗാഡ്സ്ഡെൻ പർച്ചേസ് എന്നിവയ്ക്കു മുമ്പ് ഇത് സ്വതന്ത്ര മെക്സിക്കോയുടെ ഭാഗമായിരുന്നു.

ആദ്യ അരിസോണ പ്രാദേശിക നിയമനിർമ്മാണസഭ രൂപംകൊടുത്ത നാല് യഥാർത്ഥ അരിസോണ കൗണ്ടികളിലൊന്നാണ് യുമ കൗണ്ടി. രേഖാംശം 113° 20' ക്കു പടിഞ്ഞാറും ബിൽ വില്യംസ് നദിയുടെ തെക്കു ഭാഗവുമാണ് കൗണ്ടി പ്രദേശമായി നിർവചിക്കപ്പെട്ടിരുന്നത്. ഇതിന്റെ വടക്കൻ പകുതിയിൽനിന്ന് 1882 ൽ ലാ പാസ് കൌണ്ടി രൂപീകരിക്കുന്നതുവരെ രൂപീകരണകാലത്തെ യഥാർത്ഥ അതിർത്തികൾ നിലനിന്നിരുന്നു.

യഥാർത്ഥ കൌണ്ടി സീറ്റ് ലാ പാസ് നഗരമായിരുന്നു. 1871 ൽ അത് അരിസോണ നഗരത്തിലേക്ക് മാറ്റുകയും പിന്നീട് 1873 ൽ യുമ എന്ന് പുനർനാമകരണം ചെയ്യപ്പെടുകയുമാണുണ്ടായത്.

## സമ്പദ്‍വ്യവസ്ഥ
യു.എസ്-മെക്സിക്കോ അതിർത്തിയിലുടനീളമായുള്ള യുമ കൌണ്ടിയുടെ തന്ത്രപരമായ സ്ഥാനം കാരണം, യുമാ കൗണ്ടിയിലൂടെ അമേരിക്കൻ ഐക്യനാടുകളിലേയ്ക്ക് അനധികൃതമായി പ്രവേശിക്കുന്ന കുടിയേറ്റക്കാരുടെ എണ്ണം അത്യധികമാണ്. 2005  ഒക്ടോബർ മുതൽ ജൂലൈ വരെയുള്ള കാലയളവിൽ, ഏകദേശം 124,400 അനധികൃത വിദേശികൾ ഇവിടെനിന്നു പിടിയിലായി. മുൻ വർഷത്തെ അപേക്ഷിച്ച് ഈ അനധികൃത കുടിയേറ്റം 46% വർദ്ധിച്ചിരുന്നു. 2015-ൽ അതിർത്തി കെട്ടിയടച്ചതിനാലും കാവൽ ശക്തമാക്കിയനാലും മറ്റും വെറും 6000 പേർ മാത്രമാണ് പിടിക്കപ്പെട്ടത്. അനധികൃത കുടിയേറ്റക്കാരുടെ എണ്ണത്തിലെ കുറവ് അമേരിക്കൻ സമ്പദ്വ്യവസ്ഥയിൽ പ്രതിഫലിച്ചിരുന്നു.  

പതിനായിരക്കണക്കിന് തൊഴിലാളികളെങ്കിലും മിനിമം വേതനത്തിൽ ജോലിയെടുക്കുന്ന കാർഷികവൃത്തി വർഷത്തിൽ ഏകദേശം 3 ബില്ല്യൺ ഡോളർ നേടുന്ന വ്യവസായമാണ്.  നവംബറിൽ മുതൽ മാർച്ച് വരെയുള്ള കാർഷിക സീസണിൽ 40,000 മെക്സിക്കൻ ജോലിക്കാരെങ്കിലും അമേരിക്കൻ ഐക്യനാടുകളിലെ കൃഷിയിടങ്ങളിൽ ജോലിയെടുക്കുവാനായി ദിനംപ്രതി അതിർത്തി കടക്കുന്നു.

അതിർത്തി മേഖലയുടെ മറുവശത്തുള്ള മെക്സിക്കൻ സംസ്ഥാനങ്ങളുമായി ബന്ധപ്പെട്ടാണ് തങ്ങളുടെ സമ്പദ്വ്യവസ്ഥ നിലനിൽക്കുന്നതെന്ന് കൗണ്ടിയിലെ നേതാക്കൾക്കു നന്നായി അറിയാം. ഇതു രണ്ടുവശത്തുമുള്ളവർ പരിഗണിക്കേണ്ടതായിട്ടുണ്ട്.  "എൽ പാസോയ്ക്ക് അപ്പുറത്ത് സ്യൂഡാഡിൽ  ഓട്ടോമോട്ടീവ് പ്ലാന്റുകളുണ്ട്, യുമായ്ക്ക് തെക്കുപടിഞ്ഞാറായി മെക്സിക്കാലിയിൽ വിമാനനിർമ്മാണ വ്യവസായങ്ങളുണ്ട്, സാൻ ഡിയേയോയ്ക്കു സമീപമുള്ള ടിജുവാനയിൽ മെഡിക്കൽ ഉപകരണ നിർമ്മാതാക്കളുണ്ട് . അതുപോലെതന്നെ അമേരിക്കൻ വശത്ത് ചില്ലറ വിൽപ്പന ശാലകൾ, പണ്ടകശാലകൾ, ട്രക്കിംഗ് കമ്പനികൾ തുടങ്ങിയവ ഇടകലർന്നു സ്ഥിതിചെയ്യുന്നു "

## അവലംബം

വർഗ്ഗം:അരിസോണയിലെ കൗണ്ടികൾ
ടക്സൺ, അരിസോണ

**ടക്സൺ** അമേരിക്കൻ ഐക്യനാടുകളിലെ അരിസോണ സംസ്ഥാനത്ത് പിമ കൗണ്ടിയിലുൾപ്പെട്ട നഗരവും അതോടൊപ്പം പിമ കൌണ്ടിയുടെ കൌണ്ടി സീറ്റുമാണ്.  അരിസോണ സർവകലാശാല സ്ഥിതിചെയ്യുന്നതു ഈ പട്ടണത്തിലാണ്.

## ചരിത്രം
ഏകദേശം 12,000 വർഷങ്ങൾക്കുമുൻപ് തെക്കൻ അരിസോണയിൽനിന്നുള്ള പാലിയോ-ഇന്ത്യൻസ് ആണ് ടക്സൺ ആദ്യമായി സന്ദർശിച്ചതെന്നു കരുതപ്പെടുന്നു. സാന്താക്രൂസ് നദിക്കടുത്തു നടന്ന സമീപകാല പുരാവസ്തു ഉത്ഘനനങ്ങളിൽ ക്രി.മു. 2100-ലുള്ള ഒരു ഗ്രാമം ഇവടെ നിലനിന്നിരുന്നതിന്റെ തെളിവുകൾ കണ്ടെടുത്തിരുന്നു.

## അവലംബം

വർഗ്ഗം:അരിസോണയിലെ നഗരങ്ങൾ
ആർതർ ആഷ്കിൻ

2018-ലെ ഭൗതികശാസ‌്ത്ര നൊബേൽ പുരസ‌്കാരം നേടിയ അമേരിക്കൻ ശാസ്ത്രജ്ഞനാണ് ആർതർ ആഷ‌്കിൻ. ആറ്റങ്ങൾ, സൂഷ‌്മ കണികകൾ, ജീവകോശങ്ങൾ, വൈറസുകൾ തുടങ്ങിയവയെ ലേസർ ബീം കൊണ്ട‌് കണ്ടെത്താനും പിടിച്ചെടുക്കാനും സഹായിക്കുന്ന ‘ഒപ‌്റ്റിക്കൽ ട്വീസേഴ‌്സ‌് എന്ന ഉപകരണം
കണ്ടെത്തിയതിനാണ‌് 96കാരനായ ആർതറിന‌് പുരസ‌്കാരം ലഭിച്ചത‌്.നൊബേൽ നേടുന്ന ഏറ്റവും പ്രായം കൂടിയ വ്യക്തിയാണ് 96 വയസ്സുള്ള ആർതർ ആഷ്കിൻ.''' 
## ഒപ‌്റ്റിക്കൽ ട്വീസേഴ‌്സ‌്
ശാസ്ത്രനോവലുകളിൽ മാത്രം കണ്ടിരുന്ന ‘ഒപ്റ്റിക്കൽ റ്റ്വീസർ’ എന്ന ലേസർ സാങ്കേതികവിദ്യയുടെ ഉപജ്ഞാതാവാണ് ആഷ്കിൻ. പ്രകാശം കൊണ്ടു മുറിവേൽപ്പിക്കാതെയുള്ള ഫലപ്രദമായ ചികിൽസയ്ക്ക് ഇതു വഴിയൊരുക്കി. ഒപ്റ്റിക്കൽ റ്റ്വീസറിന്റെ രശ്മി അതിസൂക്ഷ്മ കണികകളെയും
വൈറസുകളെയും ജീവകോശങ്ങളെയും മറ്റും മൃദുവായി നുള്ളിയെടുക്കും. പ്രകാശത്തിന്റെ റേഡിയേഷൻ
ശക്തികൊണ്ടു പദാർഥങ്ങളെയും വസ്തുക്കളെയും ഒരിടത്തുനിന്നും മറ്റൊരിടത്തേക്കു മാറ്റാനാകുമെന്ന കണ്ടുപിടിത്തമാണ് ആഷ്കിൻ തന്റെ റ്റ്വീസറിലൂടെ യാഥാർഥ്യമാക്കിത്. 1952– 1991 കാലഘട്ടത്തിലായിരുന്നു ഗവേഷണം. ജീവനുള്ള ബാക്ടീരിയകൾക്കു കേടു വരുത്താതെ സുരക്ഷിതമായി നുള്ളിയെടുത്തു 1987ൽ ട്വീസർ പ്രായോഗികതലത്തിൽ വിജയിച്ചു. 
## അവലംബം

വർഗ്ഗം:1922-ൽ ജനിച്ചവർ
വർഗ്ഗം:നോബൽ സമ്മാനം നേടിയ അമേരിക്കക്കാർ
വർഗ്ഗം:അമേരിക്കൻ ഭൗതികശാസ്ത്രജ്ഞർ
വർഗ്ഗം:കൊളമ്പിയ സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ജൂത ഭൗതികശാസ്ത്രജ്ഞർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ
ഷെറാദ് മൊറു

2018-ലെ ഭൗതികശാസ‌്ത്ര നൊബേൽ പുരസ‌്കാരം പങ്കു വെച്ച   യുഎസ് പൗരത്വവുമുള്ള ഫ്രഞ്ചുകാരനാണ് **ഷെറാദ് മൊറു** (; ജനനം ജൂലൈ 22, 1944). ഫ്രാൻസിലെ ഇകോൾ പോളിടെക്നിക്കിലും യുഎസിലെ മിഷിഗൺ സർവകലാശാലയിലുമായിരുന്നു ഗവേഷണം. അർബുദ ചികിൽസാരംഗത്തും നേത്ര ശസ്ത്രക്രിയയിലും വിപ്ലവകരമായ മാറ്റങ്ങളുണ്ടാക്കിയ ഒപ്റ്റിക്കൽ ലേസർ സാങ്കേതികവിദ്യ കണ്ടുപിടിച്ച  ആർതർ ആഷ്കിൻ, ഡോണ സ്ട്രിക്‌ലൻഡ് എന്നിവർക്കൊപ്പമാണ് പുരസ്കാരം പങ്കിട്ടത്.

## ചേർപ്ഡ് പൾസ് ആംപ്ലിഫിക്കേഷൻ (സിപിഎ)
ആർതർ ആഷ‌്കിൻ കണ്ടെത്തിയ ‘ഒപ്റ്റിക്കൽ റ്റ്വീസർ’ എന്ന ലേസർ സാങ്കേതികവിദ്യ. പ്രകാശം കൊണ്ടു മുറിവേൽപ്പിക്കാതെയുള്ള ഫലപ്രദമായ ചികിൽസയ്ക്ക് ഇതു വഴിയൊരുക്കി. ഏറ്റവും ഹ്രസ്വവും ശക്തിയുള്ളതുമായ ലേസർ സ്പന്ദനങ്ങൾ മൊറുവും  ശിഷ്യ സ്ട്രിക്‌ലൻഡും കണ്ടെത്തി. അനുബന്ധഭാഗങ്ങൾക്കു കേടുപാടുണ്ടാക്കാത്തവിധം ലേസർ രശ്മികളുടെ ദൈർഘ്യം പരമാവധി കുറച്ചും തീവ്രത പരമാവധി കൂട്ടിയും ഇവർ വികസിപ്പിച്ച **ചേർപ്ഡ് പൾസ് ആംപ്ലിഫിക്കേഷൻ** (സിപിഎ) സങ്കേതം അർബുദ ചികിൽസയിലും നേത്രശസ്ത്രക്രിയകളിലും അവശ്യഘടകമാണ്. 
## പുരസ്കാരങ്ങൾ
* 1995 – recipient of the R. W. Wood Prize by the OSA
* 1997 – SPIE Harold E. Edgerton Award
* 2004 – IEEE LEOS Quantum Electronics Award
* 2005 – Willis E. Lamb Award for Laser Science and Quantum Optics
* 2009 – recipient of the Charles Hard Townes Award by the OSA
* 2018 – Nobel Prize in Physics, together with Arthur Ashkin and Donna Strickland
## അവലംബം

## പുറം കണ്ണികൾ

* Laboratoire d'Optique Appliquee 
* Ecole Polytechnique, Palaiseau
* Center for Ultrafast Optical Science
വർഗ്ഗം:1944-ൽ ജനിച്ചവർ
വർഗ്ഗം:ഫ്രഞ്ച് ഭൗതികശാസ്ത്രജ്ഞർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ
ബിയാങ്ക ലോവ്സൺ

**ബിയാങ്ക ലോവ്സൺ** (ജനനം: മാർച്ച് 20, 1979) ഒരു അമേരിക്കൻ ചലച്ചിത്ര, ടെലിവിഷൻ നടിയാണ്. സേവ്ഡ് ബൈ ദി ബെൽ: ദ ന്യൂ ക്ലാസ്, ഗുഡ് ബിഹേവ്യർ, പ്രെറ്റി ലിറ്റിൽ ലയേഴ്സ്, റോഗ് എന്നീ ടെലിവിഷൻ പരമ്പരകളിലെ നിരന്തരമായ വേഷങ്ങളിലൂടെയാണഅ അവർ പ്രേക്ഷകരുടെയിടയിൽ കൂടുതൽ അറിയപ്പെടുന്നത്. സിസ്റ്റർ, സിസ്റ്റർ, ബഫി ദ വാമ്പയർ സ്ലേയർ, ദ സ്റ്റീവ് ഹാർവി ഷോ, ഡോസൺസ് ക്രീക്ക്, ദ സീക്രട്ട് ലൈഫ് ഓഫ് ദി അമേരിക്കൻ ടീനേജർ, ദി വാമ്പയർ ഡയറീസ്, ടീൻ വോൾഫ്, വിച്ചസ് ഓഫ് ഈസ്റ്റ് എന്റ് എന്നീ പരമ്പരകളുടെ തുടർച്ചയിലും അവർ മുൻ കഥാപാത്രങ്ങൾ ചെയ്തിരുന്നു. 2016 ൽ ലോസ്സൺ ക്രാഫ്റ്റ് ഷുഗർ എന്ന ഓപ്ര വിൻഫ്രി നെറ്റ്വർക്ക് പരമ്പരയിലെ പരമ്പരയിൽ അഭിനയിച്ചു. 2016 ൽ ഓപ്രാ വിൻഫ്രോ നെറ്റ്‍വർക്കിന്റെ 'ക്യൂൻ ഷുഗർ' എന്ന ഡ്രാമാ സീരിയലിൽ അഭിനയിച്ചു.

## ജീവിതരേഖ
ലോവ്സൺ, കാലിഫോർണിയയിലെ ലോസ്‍ ആഞ്ചലസിലാണ് ജനിച്ചത്. അവർ ഡെനീസിന്റെയും (ഗോർഡി), നടൻ റിച്ചാർഡ് ലോവ്സന്റേയും മകളാണ്. ബെയോൺസ് ലോവ്സന്റെ രണ്ടാം ഭാര്യയായ ടിന നോൾസിന് അവരുടെ മുൻബന്ധത്തിലുള്ള കുട്ടികളാണ് ഗായികമാരായ ബെയോൺസെയും സോലാൻഗെ നോൾസും. മോട്ടൌൺ എന്ന അമേരിക്കൻ മ്യൂസിക് കമ്പനി സ്ഥാപകനായ ബെറി ഗോർഡിയുടെ ഭാഗിനേയിയാണ് ബിയാങ്ക ലോസൻ. സ്റ്റെല്ല ആഡ്ലർ സ്റ്റുഡിയോ ഓഫ് ആക്ടിംഗ് ചേരുകയും ലോസ് ആഞ്ജലസിലെ ഒരു കത്തോലിക്കാ സ്കൂളായ മേരിമൗണ്ട് ഹൈസ്കൂളിൽ നിന്ന് ബിരുദം നേടുകയും ചെയ്തു. പിന്നീട് സിനിമ, മനഃശാസ്‌ത്രം എന്നീ വിഷയങ്ങളിൽ പഠനം നടത്തുവാനായി സതേൺ കാലിഫോർണിയ സർവ്വകലാശാലയിൽ ചേർന്നു. ലോസൻറെ മാതാപിതാക്കൾ രണ്ടുപേരു ആഫ്രിക്കൻ-അമേരിക്കക്കാരാണ്. ബിയാങ്ക ലോവ്സണ് ഇറ്റാലിയൻ, തദ്ദേശീയ അമേരിന്ത്യൻ, പോർച്ചുഗീസ്, ക്രിയോൾ , ഇറ്റാലിയൻ, സ്വദേശി, പോർച്ചുഗീസ്, ക്രൊയേഷ്യൻ വംശപാരമ്പര്യമുണ്ട്.

## ഔദ്യോഗിക ജീവിതം
ഒൻപതാം വയസ്സിൽ ബാർബി, റെവ്ലോൺ എന്നിവരുടെ വാണിജ്യ പരസ്യങ്ങളിൽ അഭിനയിച്ചുകൊണ്ടാണ് അവർ തന്റെ അഭിനയജീവിതത്തിനു തുടക്കം കുറിച്ചത്. 1993-ൽ, സേവ്ഡ് ബൈ ദി ബെൽ: ദ ന്യൂ ക്ലാസസ് എന്ന ടെലിവിഷൻ പരമ്പരയിലെ മേഗൻ ജോണായി തുടർച്ചയായി അഭിനയിച്ചു. WB നെറ്റ്‍വർക്കിന്റെ ഹാസ്യ പരമ്പരകളായ സിസ്റ്റർ, സിസ്റ്ററിൽ റോണ്ട കോളെയുടെ വേഷത്തിലും ദ  സ്റ്റീവ് ഹാർവി ഷോയിൽ റോസാലിൻഡ് ആയും അവർ പല എപ്പിസോഡുകളിലായി പ്രത്യക്ഷപ്പെട്ടിരുന്നു.

## അഭിനയ രംഗം

### സിനിമ

### ടെലിവിഷൻ

### വീഡിയോ ഗെയിം

## അവലംബം
മാലസ് സിൽവെസ്ട്രിസ്

**മാലസ് സിൽവെസ്ട്രിസ്** (Malus sylvestris) **യൂറോപ്യൻ ക്രാബ് ആപ്പിൾ** മാലസ് ജനുസ്സിലെ ഒരു സ്പീഷീസാണ്. യൂറോപ്പിലെ തദ്ദേശവാസിയായ ഇതിന്റെ ശാസ്ത്രീയനാമത്തിന്റെ അർത്ഥം "വനം ആപ്പിൾ" എന്നാണെങ്കിലും യഥാർത്ഥ കാട്ടു ആപ്പിളിന് മുള്ളുകളുണ്ടായിരിക്കും. ഈ മരം വളരെ വിരളമാണ്. പക്ഷേ മിക്ക യൂറോപ്യൻ രാജ്യങ്ങളിലെയും തദ്ദേശവാസിയാണ്. ഒറ്റയ്ക്കൊ അല്ലെങ്കിൽ ചെറിയ ഗ്രൂപ്പുകളോ ആയിട്ടാണിവ കാണപ്പെടുന്നത്.
## ചിത്രശാല

File:Flowering crab apple trees (Malus sylvestris) - geograph.org.uk - 1310191.jpg|Tree
File:Malus sylvestris 003.JPG|Blossoms at the Botanical Garden KIT, Karlsruhe, Germany
File:Malus sylvestris inflorescence, Vosseslag, Belgium.jpg|At Vosseslag, Belgium
File:Crab Apple Flower.JPG|Pink blossom
File:Crabapples.jpg|Ripe wild crab apples (*Malus sylvestris*)
File:Malus sylvestris (Southeast Michigan).JPG|Close-up showing fruit and leaves (Southeast Michigan)
File:Дива ябълка - плод.JPG |Fruit


## ഇതും കാണുക
* List of Lepidoptera that feed on ''Malus''

## അവലംബം

## ഉറവിടങ്ങൾ
*M.H.A. Hoffman, List of names of woody plants, Applied Plant Research, Boskoop 2005.
*RHS dictionary of gardening, 1992

## ബാഹ്യ ലിങ്കുകൾ
*USDA Plants Profile for ''Malus sylvestris'' 
*Jepson Manual (JM93) treatment of ''Malus sylvestris'' — *introduced species in California*.
*Topwalks.net: Plants of Spain, ''Malus sylvestris'' 
*
*EUFORGEN species page: ''Malus sylvestris''. Information, distribution and related resources.

വർഗ്ഗം:സ്പെയിനിലെ സസ്യജാലം
വർഗ്ഗം:ഉക്രൈനിലെ സസ്യജാലം
വർഗ്ഗം:പ്രകൃതിദത്ത കൾട്ടിവറുകൾ
വർഗ്ഗം:യൂറോപ്പിലെ സസ്യജാലം
മാർട്ടിൻ റൈൽ

ഒരു ഇംഗ്ലീഷ് ജ്യോതിശാസ്ത്രജ്ഞനാണ് സർ മാർട്ടിൻ റൈൽ (സെപ്റ്റംബർ 27, 1918 - ഒക്ടോബർ 14, 1984). വിപ്ലവകരമായ റേഡിയോ ടെലിസ്കോപ്പ് സംവിധാനങ്ങൾ വികസിപ്പിച്ച അദ്ദേഹം, കൃത്യമായ സ്ഥാനനിർണ്ണയത്തിനും ദുർബലമായ റേഡിയോ സ്രോതസ്സുകളുടെ ഇമേജിംഗിനും അവ ഉപയോഗിച്ചു. റേഡിയോ തരംഗദൈർഘ്യത്തിൽ ഇന്റർഫെരിമെട്രിക് ജ്യോതിശാസ്ത്ര അളവുകൾ പ്രസിദ്ധീകരിച്ച ആദ്യ ആളുകളായിരുന്നു റയിൽ, ഡെറക് വോൺബെർഗ് എന്നീ ശാസ്ത്രജ്ഞർ. മെച്ചപ്പെടുത്തിയ ടെലിസ്കോപ്പ് ഉപകരണങ്ങൾ ഉപയോഗിച്ച്, ആ കാലഘട്ടത്തിൽ പ്രപഞ്ചത്തിലെ ഏറ്റവും ദൂരെയുള്ള ഗാലക്സികളെ റയിൽ നിരീക്ഷിച്ചു.
കേംബ്രിഡ്ജ് യൂണിവേഴ്സിറ്റിയിലെ ആദ്യ റേഡിയോ ആസ്ട്രോണമി പ്രൊഫസ്സറും, മുള്ളാർഡ് റേഡിയോ ആസ്ട്രോണമി ഒബ്സർവേറ്ററി സ്ഥാപക ഡയറക്ടറും ആയിരുന്നു അദ്ദേഹം. 1972 മുതൽ 1982 വരെ അസ്ട്രോണോമർ റോയൽ പദവി അദ്ദേഹം അലങ്കരിച്ചു. 1974 ൽ റൈലും ആന്റണി ഹെവിഷിലും ഭൗതിക ശാസ്ത്രത്തിനുള്ള നോബൽ സമ്മാനം പങ്കിട്ടു. ജ്യോതിശാസ്ത്ര ഗവേഷണത്തിനുള്ള സാംഭാവനകൾക്കായിരുന്നു അത്.

## അവലംബം

വർഗ്ഗം:ഭൗതികശാസ്ത്രജ്ഞർ
വർഗ്ഗം:നോബൽ പുരസ്കാര ജേതാക്കൾ
വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ
നിസ്സാൻ സിൽവിയ

നിസ്സാൻ എസ്. പ്ലാറ്റ്ഫോമിന്റെ അടിസ്ഥാനത്തിൽ കമ്പനിയുടെ ദീർഘകാല സ്പോർട്ട്സ് കാറിന്റെ പേരാണ് **നിസ്സാൻ സിൽവിയ**.നിസാൻ നിർമ്മിക്കുന്ന മറ്റ് വാഹനങ്ങളുമായി അടുത്തിടെയുണ്ടായിട്ടുള്ള മോഡലുകൾ ഈ ചേസിസ് പങ്കുവച്ചിട്ടുണ്ട്. (പ്രത്യേകിച്ച്  യൂറോപ്യൻ 200 എസ്എക്സ്, നോർത്ത് അമേരിക്ക 240 എസ്എക്സ് എന്നീ എസ് 13, എസ് 14 ജെനെറേഷൻസ്, ജാപ്പനീസ് മാർക്കറ്റിൽ180 എസ്എക്സ് ) സിൽവിയ എന്ന പേര് ചേസിസ് കോഡുകളിലേക്ക് പരസ്പരം മാറ്റാവുന്നതാണ്.  ഹോണ്ട പ്രീലഡ്,  മാസ്ദ എംഎക്സ് -6, ടൊയോട്ട സെലിക, മിത്സുബിഷി ഇക്ലിപ്സ്,  ഇസുസു ഇംപൾസ്,  സബരു ഇംപ്രേസ, ഹോണ്ട ഇന്റഗ്ര എന്നിവയാണ് നിസ്സാൻ സിൽവിയയുടെ മുഖ്യ എതിരാളികൾ.
## അവലംബം

## ബാഹ്യ ലിങ്കുകൾ

*S15oc.com - '''Official S15 Owners Club''' - Forums, Guides, Technical Support, Events, Classified Adverts and more 
*S12Silvia.com - Blog, Forum, and Tech for the International S12 Community
*200SX.gr  Hellas 200sx Club
*SXOC  UK 200sx owners club
*Nissan Silvia S15 —Archive of Nissan's official site for the S15 Silvia. 
*Club-S12.org - International Nissan Silvia/Gazelle/200SX S12 Site - International Nissan S12 Chassis specific site.
*Nissan Silvia —Australian Nissan Silvia Club.
*SilviaWA - Nissan Silvia Car Club of Western Australia
*Zilvia - S chassis and Z chassis owners
*History of the Silvia Autospeed Magazine (note: some technical inaccuracies and minor nomenclature errors)
*Paper scale model of the Nissan Silvia. To download, print and build yourself.

വർഗ്ഗം:സ്പോർട്സ് കാറുകൾ
കുംബർലാൻഡ് നദി

ദക്ഷിണ അമേരിക്കൻ ഐക്യനാടുകളിലെ ഒരു പ്രധാന ജലപാതയാണ് **കുംബർലാൻഡ് നദി**. 688 മൈൽ നീളമുള്ള (1,107 കി.മീ) നദി തെക്കൻ കെന്റക്കിൻറെയും വടക്കൻ മധ്യടെന്നീസിയിലും ഏകദേശം 18,000 ചതുരശ്ര മൈൽ സഞ്ചരിക്കുമ്പോൾ നദി വറ്റി ചാലായി മാറുന്നു. അപ്പലച്ചിയൻ മലനിരകളിൽ നിന്നുത്ഭവിച്ച് കെന്റക്കിയിലെ പദുക്കോയ്ക്ക് സമീപമുള്ള ഒഹിയോ നദിയിലേക്കും ടെന്നസി നദിയോട് ചേർന്ന് ഈ നദി ഒഴുകുന്നു. ഒബീ, കനൈ ഫോർക്ക്, സ്റ്റോൺസ്, റെഡ് നദികൾ എന്നിവ പ്രധാന മേഖലാപ്രദേശങ്ങളിൽ ഉൾപ്പെടുന്നു. കുംബർലാൻഡ് നദീതീരത്തിന്റെ പ്രധാനഭാഗം ഗ്രാമീണ മേഖലയിൽ ആണെങ്കിലും ടെന്നീസിയിലെ നാഷ്വില്ലെ, ക്ലാർക്സ്വില്ലെ ഉൾപ്പെടെയുള്ള ചില വലിയ നഗരങ്ങൾ ഈ നദിതീരത്ത് കാണപ്പെടുന്നു.

## ഭൂമിശാസ്ത്രം
കെന്റക്കിയിൽ നിന്ന് തുടങ്ങി ഹാർലാൻ കൗണ്ടിയിലെ ബാക്‌സ്റ്ററിൽ സംഗമിക്കുന്ന മൂന്ന് വ്യത്യസ്ത ശാഖകളാണ്  ഇതിന്റെ ഉറവിടങ്ങൾ. ബെൽ കൗണ്ടിയിൽ സ്ഥിതിചെയ്യുന്ന ബ്രഷ് പർവതത്തിലെ ഹെൻസ്‌ലി സെറ്റിൽമെന്റിന് സമീപത്തുനിന്ന് ആരംഭിക്കുന്ന മാർട്ടിൻസ് ശാഖ വടക്കോട്ട് മലനിരകളിലൂടെ വളഞ്ഞുപുളഞ്ഞ് ബാക്‌സ്റ്ററിലേക്ക് നീങ്ങുന്നു. വിർജീനിയ അതിർത്തിക്കടുത്തുള്ള ഹോംസ് മില്ലിലെ ബ്ലാക്ക് മൗണ്ടനിൽനിന്ന് ആരംഭിക്കുന്ന ക്ലോവർ ശാഖ, ഹാർലാനിൽ എത്തുന്നതുവരെ കെന്റക്കി റൂട്ട് 38 ന് സമാന്തരമായി പടിഞ്ഞാറോട്ട് ഒഴുകുന്നു.

ക്ലോവർ ഫോർക്ക് ഒരുകാലത്ത് ഹാർലാൻ നഗര കേന്ദ്രത്തിലൂടെ ഒഴുകി, നിലവിലെ കെന്റക്കി റൂട്ട് 38-ഉം യുഎസ് റൂട്ട് 421-ഉം കൂടിച്ചേരുന്നിടത്താണ് മാർട്ടിൻസ് ഫോർക്കുമായി ലയിച്ചിരുന്നത്. 1992-ൽ ആരംഭിച്ച ഒരു വെള്ളപ്പൊക്ക നിയന്ത്രണ പദ്ധതി പ്രകാരം നദിയെ ലിറ്റിൽ ബ്ലാക്ക് മൗണ്ടിനു കീഴിലുള്ള ഒരു തുരങ്കത്തിലൂടെ വഴിതിരിച്ചുവിടുകയും അവിടെനിന്ന്  ബാക്‌സ്റ്ററിലേയ്ക്കെത്തി മാർട്ടിൻസ് ഫോർക്കുമായി ലയിക്കുകയു ചെയ്യുന്നു. വിർജീനിയയിലെ ഫ്ലാറ്റ് ഗ്യാപ്പിനടുത്തുള്ള ലെച്ചർ കൗണ്ടിയിൽ പൈൻ പർവതത്തിൽനിന്ന് ഒരു ചെറിയ അരുവിയായാണ് പൂവർ  ഫോർക്ക് ആരംഭിക്കുന്നത്. ബാക്സ്റ്ററിലെ മറ്റ് രണ്ട് ശാഖകളുമായി ലയിക്കുന്നത് വരെ ഇത് പൈൻ പർവതത്തിന് സമാന്തരമായി തെക്ക് പടിഞ്ഞാറൻ ദിശയിൽ ഒഴുകുന്നു.

## ഇതും കാണുക
*Quadrula tuberosa — *Cumberland River endemic 'Rough rockshell' freshwater mussel*.
*List of longest rivers of the United States (by main stem)
*List of rivers of Kentucky
*List of rivers of Tennessee

## അവലംബം

### ഉറവിടങ്ങൾ

* Albright, Edward. "Early History of Middle Tennessee". (1908).
* Stewart, George R. "Names on the Land". (Boston: 1967).
* Arthur Benke & Colbert Cushing, "Rivers of North America".  Elsevier Academic Press, 2005 
* Myers, Fred (2004) *Cumberland River CruiseGuide*, 
* Duthie, Bob & Mavis (2008) *[http://www.cumberlandrivercruising.com What to Expect Cruising the Cumberland River] *,CD-ROM
* Hay, Jerry (2010) *Cumberland River Guidebook*, 
* Kohrs, Randy (2009) 'Cumberland', Album, 'Quicksand' ASIN: B002N1AEI2
* 

## ബാഹ്യ ലിങ്കുകൾ
*
*
*

വർഗ്ഗം:ഒഹിയോ നദിയുടെ പോഷകനദികൾ
ഷിങ്ബ റോഡോഡെൻഡ്രോൺ വന്യജീവി സങ്കേതം

സിക്കിമിലെ പ്രകൃതിദത്ത പാർക്കാണ് **ഷിങ്ബ റോഡോഡെൻഡ്രോൺ വന്യ ജീവി സങ്കേതം**. സിക്കിമിലെ സംസ്ഥാന പുഷ്പം ആയ റോഡൊഡെൻഡ്രോന്റെ ഇരുപത്തിനാല് സ്പീഷീസുകൾ ഇവിടെ കാണപ്പെടുന്നുണ്ട്. ഫെബ്രുവരി അവസാനത്തോടെ മെയ് മുതൽ ജൂൺ വരെയാണ് പൂവിടുന്നത്. ബഹുവർണ്ണങ്ങളായ അസംഖ്യം പുഷ്പങ്ങൾ നിറഞ്ഞ താഴ്വര മഴവില്ലുപോലെ വളരെ ആകർഷണീയമാണ്. വടക്കൻ സിക്കിം ജില്ലയിലുള്ള ലച്ചൂഗുന്റെ വടക്കുള്ള യംതാങ്ങ് താഴ്വരയിലാണ് ഇത് സ്ഥിതി ചെയ്യുന്നത്. വുഡ് സ്നൈപ്പ്, ഹോരി-ത്രോട്ടെഡ് ബാർവിംഗ് എന്നീ പക്ഷിയിനങ്ങൾ ഇവിടുത്തെ പാർക്കിൽ കാണപ്പെടുന്നു.
## അവലംബം

വർഗ്ഗം:സിക്കിമിലെ വന്യജീവി സങ്കേതങ്ങൾ
ചെനാബ് താഴ്വര

**ചെനാബ് പ്രദേശം** എന്നും അറിയപ്പെടുന്ന **ചെനാബ് താഴ്വര** ഇന്ത്യയിലെ ജമ്മു കാശ്മീരിലെ ജമ്മു ഡിവിഷനിലെ കിഷ്ത്വാർ, ദോഡ, റാംബാൻ ജില്ലകളിലൂടെ ഒഴുകുന്ന ചെനാബ് നദിയുടെ താഴ്വരയാണ്.                    
## സ്ഥാനം
ജമ്മു കാശ്മീരിലെ ജമ്മു മേഖലയിലെ മധ്യ-പടിഞ്ഞാറ് ഹിമാലയൻ പർവ്വതനിരകളുടെ ഇടയിലാണ് ചെനാബ് താഴ്വര സ്ഥിതി ചെയ്യുന്നത്. ഇത് മൂന്ന് ജില്ലകളായി തിരിച്ചിരിക്കുന്നു: ദോഡ, റാംബൻ, കിഷ്ത്വാർ, റീസി-ഗൂൽ-അർന, ഗുലാബ്ഗഢ് എന്നീ രണ്ടു മണ്ഡലങ്ങളും ഈ ഉപമേഖലയുടെ ഭാഗമായി കരുതപ്പെടുന്നു. വടക്ക് ഭാഗത്ത് കശ്മീരിലെ അനന്ത്നാഗ് ജില്ല, വടക്ക് കിഴക്ക് കിഷ്ത്വാർ ജില്ല, ഹിമാചൽ പ്രദേശ്, ചംബ ജില്ല, തെക്കുഭാഗത്തുള്ള കതുവ ജില്ല, തെക്ക് പടിഞ്ഞാറ്  ഉദംപൂർ ജില്ല, പടിഞ്ഞാറ് സാലൽ റീസി, അതിന്റെ മദ്ധ്യത്തിൽ ദോഡ എന്നിവ താഴ്വരയിൽ തൊട്ട് നിൽക്കുന്നു.

## ഭൂമിശാസ്ത്രം
ചെനാബ് താഴ്വര മലയോര മേഖലയാണ്. ചെനാബ് താഴ്വരയിലൂടെ ചെനാബ് നദി ഒഴുകുന്നു. ഈ പ്രദേശം സജീവമായ ഭൂചലന മേഖലയാണ്.

## ആളുകൾ
ചെനാബ് താഴ്വര സാംസ്കാരിക പൈതൃകത്തിലും ധാർമ്മിക മൂല്യങ്ങളിലും സമൃദ്ധമാണ്. മതേതരത്വത്തിന്റെയും സഹിഷ്ണുതയുടെയും പുരാതന പാരമ്പര്യങ്ങളും കാണപ്പെടുന്നു. താഴ്വരയിലെ ജനങ്ങൾ പ്രധാനമായും കൃഷിയും കന്നുകാലി കൃഷിയിലുമാണ് ആശ്രയിക്കുന്നത്.

## ഭാഷകൾ
ചെനാബ് താഴ്വര നല്ല ആൾപ്പാർപ്പുള്ള സ്ഥലമാണ്. കശ്മീരിയും അതിന്റെ പ്രാദേശിക വകഭേദങ്ങളായ റാംബാണി, പോഗലി, സെരാസി എന്നിവയുമാണ് കൂടുതൽ ആളുകളുടെയും സംസാരഭാഷ. മറ്റ് പ്രധാന ഭാഷകൾ ഗോജ്രി, പഹാരി, ലഡാക്കി, ദോഗ്രി, ഭാർവാർഹി, കിഷ്ത്വാരി എന്നിവയാണ്.

## പ്രകൃതി ദുരന്തങ്ങൾ
2013 മെയ് 1 ന് ഒരു 5.8 ഭൂകമ്പത്തിൽ ചനാബ് താഴ്വര തകർന്നിരുന്നു. രണ്ട് പേർ കൊല്ലപ്പെടുകയും 69 പേർക്ക് പരിക്കേൽക്കുകയും ചെയ്തു. 2013- ലെ ഭൂഗർഭ പ്രദേശം മുഴുവൻ താഴ്വരയിൽ തുടർന്നു. ഈ പ്രദേശത്തെ ജലവൈദ്യുത പദ്ധതികൾ മൂലമാണ് ഭൂകമ്പങ്ങൾ ഉണ്ടാകുന്നതെന്ന് പ്രാദേശിക ജനങ്ങൾ വിശ്വസിക്കുന്നു.

## ഇതും കാണുക
* ചെനാബ് വാലി പീപ്പിൾസ് അസോസിയേഷൻ
* ഫിറോസ്ഖാൻ

## അവലംബം

വർഗ്ഗം:ജമ്മു കാശ്മീരിലെ താഴ്വരകൾ
വർഗ്ഗം:ഹിമാലയം
ഏഷ്യാചരിത്രം

ഏഷ്യാ വൻകരയുടെ ചരിത്രമെന്നാൽ യൂറേഷ്യൻ സ്റ്റെപ്പിയാൽ ബന്ധപ്പെട്ടു കിടക്കുന്ന തനതായ ചരിത്രമുള്ള പൂർവേഷ്യ, ദക്ഷിണേഷ്യ, മദ്ധ്യപൂർവേഷ്യ മുതലായ വിവിധ ഭൂമണ്ഡലങ്ങളുടെ മൊത്തമായ ചരിത്രമാണ്.

ഈ മൂന്ന് ഭൂമണ്ഡലങ്ങളും ലോകത്തിലെ ആദ്യത്തെ അറിയപ്പെടുന്ന സംസ്കാരങ്ങളിൽ ചിലതിന്റെ ഉദ്ഭവസ്ഥാനങ്ങളാണ്. ഇവിടങ്ങളിലെ ഫലഭൂയിഷ്ഠമായ നദീതടങ്ങളായിരുന്നു ആ സംസ്കാരങ്ങളുടെ കളിത്തൊട്ടിൽ. മെസപ്പൊട്ടേമിയ , ഇന്ത്യ, ചൈന എന്നിവിടങ്ങളിലെ സംസ്കാരങ്ങൾ പല സാമ്യങ്ങളും ഉണ്ട്. അവർ പരസ്പരം ഗണിതം, ചക്രം മുതലായ സാങ്കേതിക വിദ്യകളും ആശയങ്ങളായും കൈമാറ്റം ചെയ്തിരുന്നതായി കരുതപ്പെടുന്നു. എന്നാൽ ഭാഷയും ലിപികളും തനതായി വികസിച്ചു വന്നതായി കാണാം. സംസ്കാരങ്ങൾ പതിയെ പട്ടണങ്ങൾ, രാജ്യങ്ങൾ, സാമ്രാജ്യങ്ങൾ എന്നിങ്ങനെ പടർന്നു പന്തലിച്ചു.

അശ്വാരൂഢരായ നാടോടികളുടെ മേഖലയായിരുന്നു സ്റ്റെപ്പികൾ ആദ്യം മുതലേ. ഏഷ്യയുടെ എല്ലായിടത്തേക്കും മധ്യഭാഗത്തുള്ള സ്റ്റെപ്പികളിൽ നിന്ന് അവർക്ക് സുഗമമായി എത്തിച്ചേരാമായിരുന്നു. എന്നാൽ ഭൂഖണ്ഡത്തിന്റെ വടക്കൻ ഭാഗങ്ങൾ അതായത് സൈബീരിയ ഉൾപ്പെടെ അവർക്കും ബാലികേറാമലയായിരുന്നു. നിബിഡ വനങ്ങളും മഞ്ഞുമൂടിയ തുന്ദ്ര മേഖലയും മൂലം ഇവിടെ ജനവാസം തുലോം തുച്ഛം ആയിരുന്നു.

ഏഷ്യാഭൂഖണ്ഡത്തിന്റെ മധ്യഭാഗവും അതിർത്തി പ്രദേശങ്ങളും പർവ്വതങ്ങളും മരുഭൂമികളും മൂലം വേർപെട്ടു കിടക്കുന്നു. ഹിമാലയം, കോക്കസസ് പർവതങ്ങൾ, കാരകും മരുഭൂമി, ഗോബി മരുഭൂമി എന്നിവ സ്റ്റെപ്പി നാടോടികൾക്ക് മുറിച്ച് കടക്കാൻ ബുദ്ധിമുട്ട് ഉണ്ടാക്കി. സാങ്കേതിക വിദ്യയിലും സാംസ്കാരിക വളർച്ചയിലും പട്ടണവാസികൾ മുന്നിട്ടു നിന്നെങ്കിലും സ്റ്റെപ്പി നാടോടികളുടെ സൈനികബലത്തിനെ കവച്ചു വെക്കാൻ അവർക്ക് കഴിഞ്ഞിരുന്നില്ല. പക്ഷെ താഴ്വാരങ്ങളിൽ അവരുടെ വലിയ കുതിരപ്പടയെ മേയ്ക്കാൻ ഉള്ള പുൽമൈതാനങ്ങൾ കുറവായിരുന്നു. തന്മൂലം മധ്യധരണ്യാഴിയിലെ രാജ്യങ്ങൾ കീഴടക്കിയ നാടോടികൾക്ക് തദ്ദേശീയ സംസ്കൃതിയുമായി സമരസപ്പെടേണ്ടി വന്നു.

ഏഷ്യാചരിത്രത്തിൽ ലോകത്തിന്റെ മറ്റു ഭാഗങ്ങളിൽ നടന്ന വലിയ മാറ്റങ്ങളും ഉൾപ്പെടുന്നു. പട്ടുപാതയിലൂടെയുള്ള വ്യാപാരം ഇതിലൊന്നാണ്. പട്ടുപാതയിലൂടെ സാധനങ്ങളുടെ കൂടെ സംസ്കാരവും, ഭാഷകളും മതങ്ങളും രോഗങ്ങളും ആഫ്രോ യൂറേഷ്യൻ വ്യാപാരത്തിലൂടെ കൈമാറ്റം ചെയ്യപ്പെട്ടു. ചൈനയിൽ കണ്ടുപിടിക്കപ്പെട്ട വെടിമരുന്നിന്റെ വ്യാപനവും ഇതുമായി കൂട്ടിവായിക്കാവുന്നതാണ്. ഇതുമൂലം ലോകമെമ്പാടും തോക്കുകളും പീരങ്കികളും ഉപയോഗിക്കുന്ന ആധുനിക യുദ്ധരീതിയിലേക്ക് രാജ്യങ്ങൾ ചുവടുമാറ്റി.

വർഗ്ഗം:ചരിത്രം
വർഗ്ഗം:ചരിത്രം - വൻകര തിരിച്ച്
വർഗ്ഗം:ഏഷ്യ
ഖുൽന ജില്ല

ബംഗ്ലാദേശിലെ ഒരു ജില്ലയാണ് **ഖുൽന ജില്ല** (ബംഗാളി: খুলনা জেলা, ഖുൽന ജെല, ഖുൽന സിൽ). ഖുൽന ഡിവിഷനിൽ ആണ് ഈ ജില്ല സ്ഥിതിചെയ്യുന്നു.

## ഭൂമിശാസ്ത്രവും കാലാവസ്ഥയും
ഖുൽന ജില്ലയുടെ ആകെ വിസ്തീർണ്ണം 4,389.11 ചതുരശ്ര കിലോമീറ്റർ (1,694.64 ചതുരശ്ര മൈൽ) ആണ്. വടക്ക് ജസോർ ജില്ല, വടക്ക് കിഴക്ക് നറെയിൽ ജില്ല, കിഴക്ക് ബാഗർഹാട്ട് ജില്ല, തെക്ക് ബംഗാൾ ഉൾക്കടൽ, പടിഞ്ഞാറ് ഭാഗത്ത് സത്ഖീര ജില്ലയും വടക്കുപടിഞ്ഞാറ് നരോയ് ജില്ലയുമാണ് സ്ഥിതി ചെയ്യുന്നത്. ഖുൽന ജില്ലയിലെ പ്രധാന നദികളിൽ ഒന്നാണ് രൂപസ നദി.

## അവലംബങ്ങൾ

വർഗ്ഗം:ബംഗ്ലാദേശിലെ ജില്ലകൾ
യംതാങ്ങ് വാലി ഓഫ് ഫ്ളവേഴ്സ്

സിക്കിം സംസ്ഥാനത്തിലെ വടക്കൻ സിക്കിം ജില്ലയിൽ ഹിമാലയൻ പർവതങ്ങളാൽ ചുറ്റപ്പെട്ട പുൽമേടുകളിൽ നദി, ചൂട് നീരുറവുകൾ, യാക്കുകൾ, മേച്ചിൽ പുറങ്ങൾ തുടങ്ങിയവയുൾപ്പെടുന്ന പ്രകൃതിദത്ത വന്യജീവി സങ്കേതമാണ് **യംതാങ്ങ് വാലി** അഥവാ **സിക്കിം വാലി ഓഫ് ഫ്ളവേഴ്സ് സാങ്ച്യറി.** സമുദ്രനിരപ്പിൽ നിന്നും 3,564 മീറ്റർ ഉയരത്തിൽ സംസ്ഥാന തലസ്ഥാനമായ ഗംഗ്ടോക്കിൽ നിന്ന് 150 കിലോമീറ്റർ അകലെ സ്ഥിതി ചെയ്യുന്നു.**പൂക്കളുടെ താഴ്വര** എന്ന് പ്രസിദ്ധമായ ഈ പ്രദേശത്ത് ഷിങ്ബ റോഡോഡെൻഡ്രോൺ വന്യജീവി സങ്കേതം സ്ഥിതിചെയ്യുന്നു. സംസ്ഥാന പുഷ്പം ആയ റോഡൊഡെൻഡ്രോന്റെ ഇരുപത്തിനാല് സ്പീഷീസുകൾ ഇവിടെ കാണപ്പെടുന്നുണ്ട്. ഫെബ്രുവരി അവസാനത്തോടെ മെയ് മുതൽ ജൂൺ വരെയാണ് പൂവിടുന്നത്. മഴവില്ലിൻറെ വർണ്ണങ്ങളിൽ അസംഖ്യം പുഷ്പങ്ങൾ നിറഞ്ഞ താഴ്വര ബഹുവർണ്ണങ്ങളായ പരവതാനി വിരിച്ചപോലെ വളരെ ആകർഷണീയമാണ്.ടീസ്റ്റ നദിയുടെ ഒരു പോഷകനദി താഴ്‌വരയെയും ഏറ്റവും അടുത്തുള്ള ജനവാസ കേന്ദ്രമായ ലച്ചുങ് പട്ടണത്തെയും മറികടക്കുന്നു. കനത്ത മഞ്ഞുവീഴ്ച കാരണം ഡിസംബർ മുതൽ മാർച്ച് വരെ യുംതാങ് അടച്ചിരിക്കും. താഴ്വരയിൽ ചൂടുള്ള ഒരു നീരുറവയും കാണപ്പെടുന്നു.

താഴ്‌വരയിലെ ഒരേയൊരു സ്ഥിര വസതിയാണ് ഫോറസ്റ്റ് റെസ്റ്റ് ഹൗസ്. വസന്തകാലത്ത് ഈ പ്രദേശം റോഡോഡെൻഡ്രോൺസ്, പ്രിമുല, പോപ്പി, ഐറിസ്, മറ്റ് സസ്യജാലങ്ങൾ എന്നിവയുടെ പൂക്കൾ വിരിഞ്ഞുനിൽക്കുന്നു. വേനൽക്കാലത്ത് ഗ്രാമീണർ അവരുടെ കന്നുകാലികളെ മേയാൻ താഴ്‌വരയിൽ നിന്ന് ഉയരങ്ങളിലേക്ക് കൊണ്ടുപോകുന്നു.(ഈ പരിശീലനം യെയ്‌ലാഗ് പാസ്റ്ററലിസം എന്നറിയപ്പെടുന്നു.). വിനോദസഞ്ചാരികളുടെ എണ്ണം വർദ്ധിക്കുന്നത് കണക്കിലെടുക്കുമ്പോൾ, സമീപഭാവിയിൽ പാരിസ്ഥിതിക തകർച്ചയ്ക്ക് സാധ്യതയുണ്ട്. താഴ്വരയിൽ സ്കീയിംഗ് നടത്തുന്നു.

## റോഡ് വഴിയുള്ള ഗതാഗതം

സഞ്ചാരികൾക്ക് ഗാങ്‌ടോക്കിൽ നിന്ന് ലാചുങ്ങിലേക്ക് (താമസ സൗകര്യമുള്ള ഏറ്റവും അടുത്തുള്ള ഗ്രാമം) പോകാം. പൂർണ്ണമായും ഒരു വാഹനം ബുക്ക് ചെയ്തുകൊണ്ട് അല്ലെങ്കിൽ ഒന്ന് പങ്കിട്ട് രാത്രി മുഴുവനും കഴിച്ചുകൂട്ടാൻ സാധിക്കുന്നു. റോഡുകൾ പൊതുവെ മൂടൽമഞ്ഞുള്ളതിനാലും വൈകുന്നേരം 5:30 ഓടെ ഇരുട്ടാകുന്നതിനാലും യുംതാങ്ങിലേക്കുള്ള നേരിട്ടുള്ള യാത്ര സാധ്യമല്ല. ഗാങ്‌ടോക്കിൽ നിന്ന് 125 കിലോമീറ്റർ അകലെയുള്ള ലാചുങിൽ നിന്ന് താഴ്‌വരയിലേക്കുള്ള യാത്രയ്ക്ക് ഏകദേശം രണ്ട് മണിക്കൂറോളം സമയമെടുക്കുന്നു.

## ചിത്രശാല

File:Yumthang Valley, Lachung Sikkim.jpg|യുംതാങ് താഴ്വര, ലാച്ചുങ്, സിക്കിം
File:Yumthang Valley.jpg|യുംതാങ് താഴ്വര
File:Yumthang.jpg|യുംതാങ് 
File:North of Yumthang and the river.jpg|യുംതാങ്ങിന്റെ വടക്കും നദിയും
File:Yumthang Valley snow covered.jpg|മഞ്ഞുമൂടിയ യാംതാൻ താഴ്വര


## ബാഹ്യ ലിങ്കുകൾ

* Yumthang photos and reviews on tripadvisor.com
*Yumthang photo travelogue with directions
*Yumthang Valley Detailed Guide for Travellers 

*Yumthang photo travelogue with attractions 
* Yumthang valley documentary
* Video of drive to Yumthang, 9m

## ഇതും കാണുക
* Valley of Flowers National Park in Uttarakhand

## അവലംബം

വർഗ്ഗം:സിക്കിമിലെ താഴ്വരകൾ
വർഗ്ഗം:സിക്കിമിന്റെ ഭൂമിശാസ്ത്രം
പൃഥ്വി ഷാ

ഇന്ത്യൻ ക്രിക്കറ്റ് കളിക്കാരനും മുൻ ഇന്ത്യൻ ക്രിക്കറ്റ് അണ്ടർ 19 ക്രിക്കറ്റ് ടീം ക്യാപ്റ്റനുമാണ് **പൃഥ്വി പങ്കജ് ഷാ **(ജനനം: നവംബർ 9, 1999) . മുംബൈയിലെ മിഡിൽ ഇൻകം ഗ്രൂപ്പ് (എം.ഐ.ജി) ക്രിക്കറ്റ് ക്ലബ്ബിൽ കളിക്കാരനായിരുന്നു. റിസ്വി സ്പ്രിങ്ഫീൽഡ് ഹൈസ്കൂൾ മുംബൈ അണ്ടർ 16 ടീം എന്നിവയുടെ ക്യാപ്റ്റൻ ആയിരുന്നു.2016 ജനുവരി 4 ന് 1009 റൺസ് നേടി പ്രണവ് ധനവാഡെ റെക്കോർഡ് പൂർത്തിയാകുന്നതുവരെ, 2013 നവംബർ 20-ന് മുംബൈ ആസാദ് മൈദാനിൽ വെച്ച് നടന്ന ഹാരിസ് ഷീൽഡ് എലൈറ്റ് ഡിവിഷൻ മത്സരത്തിൽ നവംബറിൽ 20-ന് നേടിയ 546 റൺസ് 1901 മുതലുള്ള ക്രിക്കറ്റിലെ ഏതെങ്കിലും സംഘടന രൂപത്തിൽ, ഒരു ബാറ്റ്സ്മാൻ നേടിയ ഏറ്റവും ഉയർന്ന സ്കോറായിരുന്നു.   

## ടെസ്റ്റ് ക്രിക്കറ്റ് അരങ്ങേറ്റം
2018 ഒക്ടോബർ 4-ന് വെസ്റ്റ് ഇൻഡീസിന് എതിരെ രാജ്കോട്ടിലായിരുന്നു ഇദ്ദേഹത്തിന്റെ അരങ്ങേറ്റം. ആദ്യ ഇന്നിംഗ്സിൽ 99 പന്തിൽ സെഞ്ചുറി നേടുകയും 134 റൺസ് നേടുകയും ചെയ്തു. അരങ്ങേറ്റത്തിൽ വേഗത്തിൽ സെഞ്ച്വറി നേടിയ ഏറ്റവും പ്രായം കുറഞ്ഞ കളിക്കാരനാണ് ഷാ.99 പന്തുകൾ നേരിട്ടാണ് ഷാ കന്നി ടെസ്റ്റ് സെഞ്ചുറി നേടിയത്.അരങ്ങേറ്റ ടെസ്റ്റിൽ സെഞ്ചുറി നേടുന്ന പതിനഞ്ചാമത്തെ ഇന്ത്യൻ ക്രിക്കറ്ററാണ് പ്രിഥ്വി ഷാ. 
അരങ്ങേറ്റ ടെസ്റ്റിൽ 100 പന്തിന് താഴെ നേരിട്ട് സെഞ്ചുറിയടിക്കുന്ന മൂന്നാമത്തെ ബാറ്റ്സ്മാനാണ് ഷാ. സച്ചിൻ ടെണ്ടുൽക്കർക്ക് ശേഷം (17 വർഷവും 107 ദിവസവും )ടെസ്റ്റ് സെഞ്ചുറി നേടുന്ന ഏറ്റവും പ്രായം കുറഞ്ഞ രണ്ടാമത്തെ ഇന്ത്യക്കാരനാണ് ഷാ(18 വർഷം പ്രായം 329). 
ടെസ്റ്റ് മത്സരത്തിന്റെ ആദ്യ പന്ത് നേരിടുന്ന ഏറ്റവും പ്രായം കുറഞ്ഞ ഇന്ത്യാക്കാരനാണ് പ്രിഥ്വി ഷാ(മുൻപ് ഇന്ത്യക്കുവേണ്ടി ആദ്യ ടെസ്റ്റിൽ ബണ്ടി കുന്ദാറൻ ആയിരുന്നു ഈ റെക്കോർഡ് 1959-60 ൽ ഓസ്ട്രേലിയയ്ക്കെതിരെ )(20 വർഷം 113 ദിവസങ്ങൾ ).അരങ്ങേറ്റത്തിൽ 50 നേടിയ ഏറ്റവും പ്രായം കുറഞ്ഞ ഇന്ത്യൻ കളിക്കാരൻ എന്നീ റെക്കോർഡുകൾ ഇദ്ദേഹത്തിന്റെ പേരിലാണ്.
## അവലംബം

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:1999-ൽ ജനിച്ചവർ
വർഗ്ഗം:നവംബർ 9-ന് ജനിച്ചവർ
ഓട്ടോ ഡിക്സ്

ഒരു ജർമ്മൻ ചിത്രകാരനും പ്രിന്റ് നിർമ്മാതാവുമായിരുന്ന **വിൽഹെം ഹെൻറിച്ച് ഓട്ടോ ഡിക്സ്** (German: [ˈvɪlhɛlm ˈhaɪnʁiç ˈɔto ˈdɪks];2 ഡിസംബർ 1891 - 25 ജൂലൈ 1969) വെയ്മർ റിപ്പബ്ലിക്കിൻറെ ഭരണകാലത്ത് യുദ്ധത്തിൻറെ ക്രൂരതയും ജർമ്മൻ സമൂഹത്തിൻറെ ക്രൂരവും നിഷ്‌ഠുരവുമായ യഥാർത്ഥ ചിത്രീകരണത്തിൻറെ പേരിൽ അദ്ദേഹം ശ്രദ്ധിക്കപ്പെട്ടിരുന്നു. ജോർജ് ഗ്രോസസിനൊപ്പം,  നീയു സച്ചിലിക്കെയ്റ്റിന്റെ ഏറ്റവും പ്രധാനപ്പെട്ട കലാകാരന്മാരിൽ ഒരാളായി അദ്ദേഹം വ്യാപകമായി അറിയപ്പെടുന്നു.
## ഇതും കാണുക
* List of German painters
* Degenerate art

## അവലംബം

* Conzelmann, O., *Otto Dix* (Hannover: Fackelträger-Verlag, 1959)
* Hinz, Berthold (1979). *Art in the Third Reich*, trans. Robert and Rita Kimber. Munich: Carl Hanser Verlag. .
* Karcher, Eva (1988). *Otto Dix 1891-1969: His Life and Works*. Cologne: Benedikt Taschen.  
* Michalski, Sergiusz (1994). *New Objectivity*. Cologne: Benedikt Taschen. 
* Schmied, Wieland (1978). *Neue Sachlichkeit and German Realism of the Twenties*. London: Arts Council of Great Britain. 

## ബാഹ്യ ലിങ്കുകൾ

* Otto Dix online catalog 
* Otto Dix at Museum Syndicate 
* Ten Dreams Galleries
* Small gallery of works at mess.net
* DIX Otto-Dix.de
*  Otto Dix 

വർഗ്ഗം:1891-ൽ ജനിച്ചവർ
വർഗ്ഗം:1969-ൽ മരിച്ചവർ
വർഗ്ഗം:ആധുനിക ചിത്രകാരന്മാർ
വർഗ്ഗം:ഇരുപതാം നൂറ്റാണ്ടിലെ ജർമ്മൻ ചിത്രകാരന്മാർ
സൂര്യ അഭിനയിച്ച ചലച്ചിത്രങ്ങൾ

ഇന്ത്യൻ സിനിമ മേഖലയിലെ പ്രധാന നടനും നിർമ്മാതാവുമായ **സൂര്യ** പ്രധാനമായും തമിഴ് സിനിമയെ ആണ് കേന്ദ്രീകരിച്ചിരിക്കുന്നത്.

സൂര്യ അഭിനയിച്ച ആദ്യ സിനിമ ആയിരുന്നു നേർക്ക് നേർ (1999) സംവിധായകൻ വാസന്ത് ആയിരുന്നു.

## ചലച്ചിത്രങ്ങൾ

**എല്ലാ ചിത്രങ്ങളും തമിഴ് ചിത്രങ്ങളാണ്. അല്ലാത്തവ പ്രത്യേകം രേഖപ്പെടുത്തിയിരിക്കുന്നു.*

### അഭിനേതാവ് എന്ന നിലയിൽ

### മറ്റു മേഖലകളിൽ

## അവലംബം

## പുറം കണ്ണികൾ

* 

## കുറിപ്പുകൾ

വർഗ്ഗം:Male actors in Tamil cinema
വർഗ്ഗം:ചലച്ചിത്രങ്ങൾ അഭിനേതാക്കൾ അനുസരിച്ച്
റെയിൻബോ ബ്രിഡ്ജ് ദേശീയസ്മാരകം

യുണൈറ്റഡ് സ്റ്റേറ്റ്സിലെ ദക്ഷിണ യൂട്ടായിൽ സ്ഥിതിചെയ്യുന്ന ഗ്ലെൻ കാന്യൻ നാഷണൽ റിക്രിയേഷൻ ഏരിയയുടെ നിയന്ത്രണത്തിലാണ് **റെയിൻബോ ബ്രിഡ്ജ് ദേശീയസ്മാരകം**. റെയിൻബോ ബ്രിഡ്ജ് ലോകത്തെ ഏറ്റവും ഉയർന്ന പ്രകൃതിദത്ത പാലമായി വിശേഷിപ്പിക്കപ്പെടുന്നു. ബ്യൂറോ ഓഫ് റെക്ലമേഷൻ 1974 ൽ 275 അടി (84 മീറ്റർ) ആയി റെയിൻബോ ബ്രിഡ്ജിന്റെ ആർച്ച് റിപ്പോർട്ട് ചെയ്യപ്പെട്ടു. 2007 -ൽ ലേസർ കണക്ക് 234 അടി (71 മീറ്റർ) ആയിരുന്നു. മുകളിൽ 42 അടി (13 മീറ്റർ) കട്ടിയുള്ളതും 33 അടി (10 മീറ്റർ) വീതിയുമുണ്ട്. നിരവധി തദ്ദേശീയ അമേരിക്കൻ ഗോത്രങ്ങൾക്ക് സാംസ്കാരിക പ്രാധാന്യമുള്ള ഈ പാലത്തെ നാഷണൽ പാർക്ക് സർവീസ് ഒരു പരമ്പരാഗത സാംസ്കാരിക സ്വത്തായി തിരഞ്ഞെടുത്തു.
## വലുപ്പം
തെക്കൻ യൂട്ടയിലെ മറ്റ് രണ്ട് പ്രകൃതിദത്ത കമാനങ്ങൾ കൊളോബ് ആർച്ചും ലാൻഡ്‌സ്‌കേപ്പ് ആർച്ചും റെയിൻബോ ബ്രിഡ്ജിനേക്കാൾ നിരവധി മീറ്റർ നീളമുണ്ടെന്ന് സ്ഥിരീകരിച്ചിട്ടുണ്ട്. എന്നാൽ മിക്ക പദങ്ങളുടെയും നിർവചനം അനുസരിച്ച് അവ പാലങ്ങളേക്കാൾ കമാനങ്ങളായി കണക്കാക്കപ്പെടുന്നു. 290 അടി (88 മീറ്റർ) ഉയരമുള്ള റെയിൻബോ ബ്രിഡ്ജ് അതിന്റെ ദൈർഘ്യമേറിയ മറ്റു പാലങ്ങളേക്കാൾ ഉയരത്തിൽ നിൽക്കുന്നു. പക്ഷേ ഇത് 394 അടി (120 മീറ്റർ) ഉയരത്തിൽ ചാഡിലെ അലോബ ആർച്ചിനേക്കാൾ കൂടുതലാണ്. ലോകത്തിലെ ഏറ്റവും ഉയരം കൂടിയ (എളുപ്പത്തിൽ പ്രവേശിക്കാനാകാത്ത) കമാനം ചൈനയിലെ 1,200 അടി (370 മീറ്റർ) ഉയരത്തിലുള്ള ടാഷോക്ക് ടാഗ് ആണ്. ഇത് ഷിപ്റ്റൻസ് ആർച്ച് എന്നറിയപ്പെടുന്നു. ആത്യന്തികമായി, ചൈനയിലെ ഗ്വാങ്‌സി പ്രവിശ്യയിലെ സിയാൻ‌റെൻ ബ്രിഡ്ജ് (ഫെയറി ബ്രിഡ്ജ് എന്നും അറിയപ്പെടുന്നു) ഏകദേശം 295 അടി (90 മീറ്റർ) വിസ്തീർണ്ണവും തുറക്കുന്ന ഭാഗത്ത് 210 അടി (64 മീറ്റർ) ഉയരവും കാണപ്പെടുന്നു. ഇത് ലോകത്തിലെ ഏറ്റവും വലിയ സ്പാൻ ഉള്ള പ്രകൃതി പാലമായി കാണുന്നു.

## അവലംബം

* 

## ബാഹ്യ ലിങ്കുകൾ

* National Park Service: Rainbow Bridge National Monument
* Google Maps satellite view

വർഗ്ഗം:ദേശീയ പ്രകൃതി സവിശേഷതകളുള്ള ചരിത്ര സ്ഥലങ്ങളുടെ ദേശീയ രേഖകൾ
വർഗ്ഗം:പാർക്കുകൾ
വർഗ്ഗം:വിനോദസഞ്ചാരകേന്ദ്രങ്ങൾ
നൈറ്റിൻഗേൽ ദ്വീപ്

ട്രിസ്റ്റൻ ഡാ കൂൺഹ ഗ്രൂപ്പിന്റെ ഭാഗമായ ദക്ഷിണ അറ്റ്ലാന്റിക് സമുദ്രത്തിലെ 3 ചതുരശ്ര കിലോമീറ്റർ (1.2 ചതുരശ്ര മൈൽ) വിസ്തീർണ്ണമുള്ള ഒരു ദ്വീപ് ആണ് **നൈറ്റിൻഗേൽ ദ്വീപ്.** സൈന്റ് ഹെലേന, അസൻഷൻ, ട്രിസ്റ്റൻ ഡാ കൂൺഹ എന്നിവയുടെ ഭാഗമായതിനാൽ ഇവ ബ്രിട്ടന്റെ നിയന്ത്രണത്തിലാണ്.

നൈറ്റിൻഗേൽ ദ്വീപുകളുടെ ഭാഗമാണ് നൈറ്റിംഗേൽ ദ്വീപ്. ഇതിൽ  മിഡിൽ ദ്വീപും, സ്റ്റോൾടൻഹോഫ് ദ്വീപും ഉൾപ്പെടുന്നു. മൂന്നു ദ്വീപുകളും ജനവാസമില്ലെങ്കിലും ശാസ്ത്രീയമായ ആവശ്യങ്ങൾക്കും ഗവേഷണത്തിനും വേണ്ടി പതിവായി സന്ദർശകരുണ്ടാകാറുണ്ട്.

## ഭൂമിശാസ്ത്രം ·
 നൈറ്റിൻഗേൽ ദ്വീപിന്റെ വടക്കുഭാഗത്തായി രണ്ട് കൊടുമുടികൾ കാണപ്പെടുന്നു. ഓരോന്നിനും 337 മീറ്റർ (1,106 അടി) , 293 മീറ്റർ (961 അടി) ഉയരമുണ്ട്. ബാക്കിയുള്ള ദ്വീപ് പർവ്വതങ്ങളാൽ ചുറ്റപ്പെട്ടവയാണ്. എന്നിരുന്നാലും, ഈ മലഞ്ചെരുവുകൾ നൈറ്റിൻഗേലിന്റെ അയൽവാസിയായ ഇനാസസെബിൾ ഐലൻഡിന് ചുറ്റും ഏകദേശം 16 കിലോമീറ്ററും, 300 മീറ്ററും ഉയരത്തിൽ കാണപ്പെടുന്നു. അങ്ങനെ ഇനാസസെബിളിനെക്കാളിലും നൈറ്റിൻഗേലിലേയ്ക്കുള്ള മനുഷ്യ പ്രവേശനം വളരെ എളുപ്പം ആണ്. ദ്വീപ് ഒരു അഗ്നിപർവ്വതപ്രദേശം ആണ്.  ആദ്യവസാനകാലഘട്ടത്തിലുള്ള  ചാരം നിക്ഷേപവും കാണപ്പെടുന്നു. കഴിഞ്ഞ കാലങ്ങളിൽ വലിയ ലാവ പ്രവാഹങ്ങൾ ഉണ്ടായിട്ടുണ്ട്.  39,000 വർഷങ്ങൾക്ക് മുൻപ് ഉണ്ടായ അഗ്നിപർവ്വതത്തിനുശേഷം 2004 ജൂലൈ 29 ന് നൈറ്റിൻഗേൽ ദ്വീപിൽ ആറ് മണിക്കൂർ നീണ്ട ഭൂകമ്പം ഉണ്ടായി. തുടർന്ന് ഫോണോലൈറ്റിക്  പുമൈസിലെ ദൃശ്യത്തിൽ ദ്വീപിന്റെ അന്തർവാഹിനി മേഖലയിൽ നിന്നാണ് ഈ സംഭവം നടന്നത് എന്ന് മനസ്സിലാക്കാൻ കഴിഞ്ഞു.. 

സമീപത്തുള്ള രണ്ട് ദ്വീപസമൂഹത്തെ സ്റ്റോൾട്ടൻഹോഫ് (99 മീറ്റർ (325 അടി)), മിഡിൽ 46 മീറ്റർ (151 അടി) എന്നിവയാണ്.

ദ്വീപിനെ ചുറ്റിപ്പറ്റി വലിയ അളവിൽ  കെൽപ്പ് കാണപ്പെടുന്നു. ഇത് മോശം കാലാവസ്ഥയിൽ കപ്പലുകൾക്ക് സഞ്ചരിക്കാൻ പ്രതിബന്ധം സൃഷ്ടിക്കുന്നു.
## അവലംബം

### References in literature
Edgar Allan Poe's *[[The Narrative of Arthur Gordon Pym of Nantucket]]* alluded to Nightingale Island, Inaccessible Island, and Tristan da Cunha.

## ബാഹ്യ ലിങ്കുകൾ

* The Annals of Tristan da Cunha – gives comprehensive history of Tristan da Cunha, Inaccessible, and Nightingale from their initial discovery to 1925 (PDF file)
* Tristan da Cunha News: A conservation project on Nightingale Island 
* The Loneliest Place in the World
* Etext of Chapter 15 of ''Narrative of A. Gordon Pym'' by Edgar Allan Poe – the chapter that contains the references to Tristan, Inaccessible, and Nightingale
* Tristan da Cunha website – includes information about visiting Nightingale
* Picture of the centre of Nightingale Island
* Nightingale Island Oil Spill – YouTube (1:53)

വർഗ്ഗം:സീബേർഡ് കോളനികൾ
വർഗ്ഗം:ദ്വീപുകൾ
നീലഗിരിക്കോമരം

കോമരത്തുമ്പികൾ (Synthemistidae) എന്ന തുമ്പി കുടുംബത്തിൽപ്പെട്ട ഒരു കല്ലൻ തുമ്പിയാണ് **നീലഗിരിക്കോമരം**.

ലോകത്തിൽ, പശ്ചിമഘട്ടത്തിലെ നിത്യഹരിതവനങ്ങളിൽ മാത്രം കാണപ്പെടുന്ന ഒരു അപൂർവ്വ ഇനം തുമ്പിയാണ് നീലഗിരിക്കോമരം. കർണ്ണാടക, തമിൾനാട്, കേരളം എന്നീ 3 സംസ്ഥാനങ്ങളിൽ നിന്ന് മാത്രമാണ് ഈ തുമ്പിയെ ഇത് വരെ കണ്ടെത്തിയിട്ടുള്ളത് .  idionyx ജനുസിൽപ്പെട്ട തുമ്പികളെ കയ്യിലെടുത്ത് പരിശോധിച്ചാൽ മാത്രമേ കൃത്യമായി തിരിച്ചറിയാൻ കഴിയുകയുള്ളു. ഇവയെ പിടിക്കുന്നതാവട്ടെ വളരെ വിഷമകരവുമാണ്.  ആയതിനാൽ ഈ തുമ്പികളെക്കുറിച്ചുള്ള പരിമിതമായ അറിവ് മാത്രമാണ് ഇത് വരെ ലഭ്യമായിട്ടുള്ളത് .  

മറ്റു കോമരത്തുമ്പികളെ  അപേക്ഷിച്ച് വലിപ്പം കുറഞ്ഞ ഇവയുടെ ചിറകുകളിൽ (ചിറകിന്റെ തുടക്ക ഭാഗം മുതൽ ചിറകിലെ പൊട്ട് വരെ) തിളങ്ങുന്ന മഞ്ഞ നിറം വ്യാപിച്ചു കാണാം.  ഈ ഇനത്തിൽപ്പെട്ട മറ്റ് തുമ്പികളിൽ നിന്നു വ്യത്യസ്തമായി ഇവയുടെ താഴെയുള്ള ചെറുവാലുകളിൽ സൂക്ഷ്മരോമങ്ങൾ കാണുകയില്ല. പെൺതുമ്പിയുടെ കണ്ണുകൾക്കിടയിലുള്ള ഭാഗത്തെ സവിശേഷാകൃതി ഇവയെ എളുപ്പം തിരിച്ചറിയാൻ സഹായിക്കുന്നു .  

നിത്യഹരിത വനങ്ങളിലെ കുത്തിയൊഴുകുന്ന നീർച്ചാലുകളോട് ചേർന്നാണ് ഇവയെ കാണാറുള്ളത്. പർവ്വതമുകളിലെ അരുവികളിലാണ് ഇവ മുട്ടയിടാറുള്ളത് .

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം


വർഗ്ഗം:കല്ലൻതുമ്പികൾ
ജെസ്സോർ ജില്ല

ബംഗ്ലാദേശിന്റെ തെക്കുപടിഞ്ഞാറ് ഭാഗത്ത് സ്ഥിതി ചെയ്യുന്ന ഒരു ജില്ലയാണ് **ജെസ്സോർ ജില്ല.** ഈ ജില്ലയുടെ പടിഞ്ഞാറ് ഇന്ത്യയും, തെക്ക് ഭാഗത്ത് ഖുൽന ജില്ല, തെക്ക് സത്ഖീര ജില്ല, കിഴക്ക് മഗുറ നറെയിൽ ജില്ലകളും, വടക്ക് ജേയിഡാ ജില്ലയും ആണ് സ്ഥിതി ചെയ്യുന്നത്. ജില്ലയുടെ തലസ്ഥാനമാണ് ജെസ്സോർ (നഗരം). 1781 ൽ ആണ് ജെസ്സോർ ജില്ല സ്ഥാപിതമായത്.

## ചരിത്രം
പുരാതന സമത്തട്ട് ജനപദ സാമ്രാജ്യത്തിന്റെ ഒരു ഭാഗമായിരുന്നു ജെസ്സോർ ജില്ല. പതിനഞ്ചാം നൂറ്റാണ്ടിൽ പ്രതാപാഡിത്യ സാമ്രാജ്യത്തിന്റെ ഭാഗമായിരുന്നു ഈ ജില്ല. 1756 ൽ ഇംഗ്ലീഷ് കൈയിലുണ്ടായിരുന്നു സാമ്പത്തിക ഭരണം, ബംഗാൾ ഈസ്റ്റ് ഇന്ത്യാ കമ്പനിയ്ക്ക് കൈമാറ്റം ചെയ്യപ്പെട്ടു. ജെസ്സോറിനടുത്തുള്ള മുരളി എന്ന പ്രദേശത്ത് ഒരു കോടതി തുറക്കാൻ ഗവർണർ ജനറൽ ഉത്തരവിട്ടത് അനുസരിച്ച് 1781 ൽ ജെസ്സോർ ജില്ലയിൽ ബ്രിട്ടീഷ് ഭരണസംവിധാനം സ്ഥാപിക്കപ്പെടുകയുണ്ടായി. 1947-ൽ ജെസ്സോർ ഇന്ത്യയും പിന്നീട് പാകിസ്താനുമിടയിൽ വിഭജിക്കപ്പെട്ടു. ബംഗ്ലാവിനും ഗെയ്റ്റ കോട്ടക്കും പുറമെ കിഴക്കൻ പാകിസ്താന്റെ ഭാഗമായി ജില്ല മാറി.

1971 മാർച്ച് 29 ന് പാകിസ്താന് പട്ടേലിനെതിരെ ജെസ്സോർ കന്റോണ്മെന്റിലിരുന്ന് ബംഗാളി പട്ടാളക്കാർ നിലയുറപ്പിച്ചു. 1971 ഡിസംബർ 6 ന് പാകിസ്താനി സേനയിൽ നിന്നും മോചിപ്പിക്കപ്പെടുന്ന ബംഗാളിലെ ആദ്യ ജില്ലയായി ജെസ്സോർ മാറി. ബംഗ്ലാദേശിലെ ആദ്യ ഡിജിറ്റൽ ജില്ലയാണ് ജെസ്സോർ.

## ജനസംഖ്യ
2011 ജനസംഖ്യ സെൻസസിൽ ജെസ്സോർ ജില്ലയുടെ ജനസംഖ്യ 2,764,547 ആയിരുന്നു. ജനസംഖ്യയിൽ 85.5% മുസ്ലീങ്ങളാണ്, 14.21% ഹിന്ദുക്കളും ബാക്കിവരുന്ന 0.29% മറ്റ് മതകാരും ആണ്.

## ഭൂമിശാസ്ത്രം
ജെസ്സോർ ജില്ലയുടെ ആകെ വിസ്തീർണ്ണം 2606.98 ചതുരശ്ര കി.മീ. ആണ്. പടിഞ്ഞാറ് ഇന്ത്യയുടെ പശ്ചിമ ബംഗാളും, തെക്ക് ഭാഗത്ത് ഖുൽന ജില്ല, തെക്ക് സത്ഖീര ജില്ല, കിഴക്ക് മഗുറ നറെയിൽ ജില്ലകളും, വടക്ക് ജേയിഡാ ജില്ലയും ആണ് സ്ഥിതി ചെയ്യുന്നത്. ഭൈരാബ്, ടീക്ക, ഹരി, ശ്രീ, അപർഭദ്ര, ഹരിഹർ, ബരിഭദ്ര, ചിത്രാ, ബേത്ന, കൊപോടക്ഖോ, മുക്തേശ്വരി എന്നിവയാണ് ഈ മേഖലയിലൂടെ ഒഴുകുന്ന പ്രധാന നദികൾ.

### അന്തരീക്ഷസ്ഥിതി
വാർഷിക ശരാശരി താപനില  ശതമാനമാണ്. വാർഷിക മഴ 1,537 മില്ലിമീറ്റർ (60.5 ഇഞ്ച്) ആണ്.

## അവലംബങ്ങൾ

## ബാഹ്യ ലിങ്കുകൾ

*
വർഗ്ഗം:ബംഗ്ലാദേശിലെ ജില്ലകൾ
സാൻഡ്‌പൈപ്പർ

കർല്യൂ, സ്നൈപ്എന്നീ പേരുകളിലും അറിയപ്പെടുന്ന സ്കോലോപാസിഡേയിലെ ജലപക്ഷികൾ അല്ലെങ്കിൽ തീരപക്ഷികളുടെ ഒരു വലിയ കുടുംബം ആണ് **സാൻഡ്‌പൈപ്പർ.** ചെടികളിലും മണ്ണിലുമുള്ള ചെറിയ അകശേരുകികളാണ് ഇവയിൽ ഭൂരിഭാഗവും ഭക്ഷണമാക്കുന്നത്. സാധാരണയായി ഇരുണ്ട തവിട്ട്, ചാരനിറം, അല്ലെങ്കിൽ വരയും പാറ്റേണുകളുള്ള തൂവലുകൾ ഇവയ്ക്ക് കാണപ്പെടുന്നുണ്ട്. ബ്രീഡിംഗ് കാലഘട്ടത്തിൽ തൂവലുകൾക്ക് തിളക്കവും കാണപ്പെടുന്നു.

## ടാക്സോണമി
1815-ൽ ഫ്രഞ്ച് പോളിമത്ത് കോൺസ്റ്റന്റൈൻ സാമുവൽ റാഫിനൈൻസ്ക്യു സ്കോലോപാസിഡേ (as Scolopacea) കുടുംബത്തെ പരിചയപ്പെടുത്തി. 
## ചിത്രശാല

Image:Bristle-thighed Curlew and 2 Ruddy Turnstones.jpg|Bristle-thighed curlew (*Numenius tahitiensis*, right) and ruddy turnstones (*Arenaria interpres*)
Image:Gallinago gallinago 6 (Marek Szczepanek).jpg|Common snipe (*Gallinago gallinago*)
Image:Common Greenshank (Tringa nebularia) at Bharatpur I IMG 5523.jpg|Greenshank (*Tringa nebularia*)
Image:Kampfläufer Gefieder putzend.jpg|Preening male ruff (*Philomachus pugnax*)


## അവലംബം

## ബാഹ്യ ലിങ്കുകൾ

* Sandpiper media  on the Internet Bird Collection
* Cornell Lab of Ornithology sandpiper search results
* RedKnot.org  links to shorebird recovery sites, movies, events & other information on red knot rufa and horseshoe crabs.

വർഗ്ഗം:മണലൂതികൾ
വർഗ്ഗം:തീരദേശ പക്ഷികൾ